Φροντιστήριο Ξένων Γλωσσών | Ξένες Γλώσσες Αχαρνές-Μενίδι\nΠρωτοβάθμια - Μέση εκπαίδευση\nΠραγματοποιήστε τα όνειρα των παιδιών σας.\nΤο Εκπαιδευτικό Ίδρυμα The English Academy έχοντας εμφυσήσει και διακριθεί στον τομέα εκμάθησης ξένων γλωσσών με εφόδια την ποιότητα των υπηρεσιών του, ανακοινώνει την έναρξη τμημάτων ενισχυτικής διδασκαλίας για όλες τις τάξεις πρωτοβάθμιας και δευτεροβάθμιας παιδείας.\nΤο The English Academy απαρτίζεται από εκπλεπτισμένο διδακτικό προσωπικό με πολυετή εμπειρία και ειδική κατάρτιση σε θέματα μαθησιακών δυσκολιών, ενώ τα μαθήματα πραγματοποιούνται σε αυστηρώς ολιγομελή τμήματα για τις τάξεις του Δημοτικού , του Γυμνασίου και του Λυκείου . Οι εγκαταστάσεις και οι παροχές του φροντιστηρίου διευκολύνουν το έργο των εκπαιδευτικών μας που προωθούν τους εναλλακτικούς τρόπους εκμάθησης εντός ειδικά διαμορφωμένων χώρων.\nΣτο The English Academy οι σπουδαστές αποκτούν με όλα τα απαραίτητα εφόδια και τις γνώσεις από τα πρώτα στάδια της εκπαιδευτικης πορείας τους έως και την προετοιμασία ένταξης τους στην τριτοβάθμια εκπαίδευση. Στόχος τόσο των καθηγητών όσο και των παιδαγωγών μας είναι να μετατρέψουν κάθε μικρή αδυναμία των μαθητών σε δυνατότητες και χαρίσματα.\nΔημιουργούμε μια αλυσίδα με άριστους μαθητές , ευτυχισμένα παιδιά και επιτυχημένους ανθρώπους!\n5 - Βασισμένο σε 6 κριτικές\nΣυγχαρητήρια για την καταπληκτική δουλειά!\nΑλλάξαμε πολλά φροντιστήρια μέχρι να βρούμε αυτό που ψάχναμε. Έγραψα τα παιδιά μου πριν δύο χρόνια και είμαι απόλυτα ικανοποιημένη μέχρι και σήμερα για το πόσο τα έχουν βοηθήσει .\nΔείχνουν ειλικρινές ενδιαφέρον για τις ανάγκες των παιδιών.\nΕΞΑΙΡΕΤΙΚΟΣ ΧΩΡΟΣ , ΑΨΟΓΟ ΠΡΟΣΩΠΙΚΟ!\nΣαν εργαζόμενη μητέρα , δεν είχα ποτέ χρόνο να διαβάσω με την μικρή μου, με αποτέλεσμα να πηγαίνει πάντα μισοδιαβασμένη . Όταν την έγραψα στο τμήμα μελέτης ήμουν καχύποπτη για το αν όντως μπορούν να κάνουν όλα όσα μου είπαν. Τελικά , κάνουν ακόμα περισσότερα!!!\nΤους εμπιστεύτηκα από το 2013 που πρωτανοίξαν! Ο μεγάλος μου γιος αφού πήρε τα πτυχία του στα αγγλικά πέρασε πέρσι στο Πάντειο, ενώ οι μικρότερος από εκεί που δεν ήθελε να ανοίξει καν τα βιβλία, τον έκαναν να αγαπήσει τα αγγλικά. Σας ευχαριστούμε πολύ!\nΛεωφόρος Θρακομακεδόνων 26\nΛεωφόρος Φυλής 84\n© Copyright 2021 by The English Academy


Στο δρόμο για την Ελλάδα το “Ασημένιο Βέλος” – Περισκόπηση\nΌταν ολοκληρωθούν τα πάντα (τα έργα ηλεκτροκίνησης και οι δοκιμές στα συστήματα ασφάλειας ETCS) υπολογίζεται ότι το ταξίδι με τρένο από τη Θεσσαλονίκη στην Αθήνα θα διαρκεί 3 ώρες και 20 λεπτά – με προοπτική ο χρόνος να μειωθεί ακόμη περισσότερο.\nΤα δρομολόγια Θεσσαλονίκη – Αθήνα θα πραγματοποιούνται με συρμούς τύπου ETR.470 οι οποίοι είχαν κατασκευαστεί μεταξύ των ετών 1994 – 1997 από την FIAT Ferroviaria για την ιταλοελβετική εταιρία Cisalpino. Την εποχή εκείνη είχαν κατασκευαστεί 9 συρμοί, εκ των οποίων οι 5 κατέληξαν στην Trenitalia μετά από τη διάλυση της Cisalpino.\n* και μια μικρή λεπτομέρεια που πολλοί είτε την αγνοούν είτε την… “ξεχνούν” επίτηδες (τυφλωμένοι από τη μανία τους ότι το “κρατικό” είναι πάντα χειρότερο από το “ιδιωτικό”): ο ΟΣΕ “ιδιωτικοποιήθηκε” και τον έχει αγοράσει όχι ιδιώτης αλλά η FS.\nFS είναι τα αρχικά της ανώνυμης εταιρίας “Ferrovie dello Stato Italiane SpA” – δηλαδή “Σιδηρόδρομοι του Κράτους”, μια εταιρία η οποία ανήκει στο ιταλικό δημόσιο – περισσότερα ΕΔΩ.\n← Ξεκίνησαν οι εγγραφές δικαιούχων στο Κοινωνικό Φαρμακείο Δήμου Αλεξάνδρειας → Τελικά, βγήκαμε από τα Μνημόνια ή όχι;;;;


Πήρε Κοβάσεβιτς–Κυβελίδη η Δόξα Δράμας! (video) - Onsports.gr\nΠλιάτσικας Κώστας\t23 Ιανουαρίου 2012, 19:45\nΠήρε Κοβάσεβιτς–Κυβελίδη η Δόξα Δράμας! (video)\nΔιπλό χτύπημα για την Δόξα Δράμας! Εκτός από την ολοκλήρωση της μεταγραφής του Λεωνίδα Κυβελίδη, εξάμηνο συμβόλαιο συνεργασίας με τους «Μαυραετούς» υπέγραψε την Δευτέρα (23/1) και ο Σέρβος επιθετικός Ντάνκο Κοβάσεβιτς.\nΟ γεννημένος στις 10/7/1991 φορ (1.85μ. – 79κ.) προέρχεται από την δεύτερη ομάδα του Ερυθρού Αστέρα και είχε περάσει από το… μικροσκόπιο του Μάκη Κατσαβάκη το διάστημα της διακοπής του πρωταθλήματος λόγω των Χριστουγέννων και της Πρωτοχρονιάς..\nΟ Κοβάσεβιτς προτάθηκε στην Δόξα Δράμας από τους Πρέντραγκ Τζόρτζεβιτς και Ανδρέα Νινιάδη και αφού πέρασε με επιτυχία τα «test events» κέρδισε με το… σπαθί του μια θέση στο ρόστερ της μακεδονικής ομάδας.


Peyronie, η ασθένεια που στραβώνει το πέος | Athens Voice\nPeyronie, η ασθένεια που στραβώνει το πέος\nΌταν η συζήτηση φτάνει στο πέος, η σκληρότητα, το μέγεθος και η μορφή του είναι τα κύρια θέματα\nΌταν η συζήτηση φτάνει στο πέος, η σκληρότητα, το μέγεθος και η μορφή του είναι τα κύρια θέματα. Όλοι οι άνδρες θα ήθελαν το πέος τους να έχει ικανή σκληρότητα και μορφή\nγια μία ικανοποιητική, όσο και ανώδυνη σεξουαλική επαφή, τόσο για τον ίδιο όσο και για τη σύντροφό του.\nΗ νόσος PEYRONIE είναι μία σχετικά σπάνια ασθένεια, η οποία προκαλεί παραμόρφωση –στροφή– του πέους, συνήθως κοιλιακά, συχνά τόσο μεγάλη που να καθιστά αδύνατη την ερωτική επαφή. Ταυτόχρονα ο άνδρας συχνά αναφέρει πόνο, αρκετές φορές πολύ έντονο, κατά τη διάρκεια της ερωτικής επαφής και όχι σπάνια δυσκολία στη στύση. Ουσιαστικά πρόκειται για καταστροφή και αποτιτάνωση των σηραγγωδών σωμάτων, του βασικού δηλαδή τμήματος του στυτικού μηχανισμού.\nΤο αποτέλεσμα είναι μία δύσκολη, εάν όχι αδύνατη ερωτική επαφή και σε κάθε περίπτωση επώδυνη και για τους δύο συντρόφους, αφού η παραμόρφωση στο πέος προκαλεί πόνο κατά τη διείσδυση και στη σύντροφο. Η παραμόρφωση του πέους δεν είναι φυσιολογική και σε καμιά περίπτωση δεν έχει να κάνει με την ηλικία του άνδρα. Το γεγονός αυτό είναι ακόμη πιο σημαντικό, αφού το νόσημα εμφανίζεται κυρίως μετά τα 50, που σε καμία περίπτωση δεν ορίζεται σαν τρίτη ηλικία, εάν μπορεί να ορισθεί κάτι τέτοιο γενικά. Αξίζει να τονιστεί και πάλι ότι πρόκειται για νόσημα το οποίο μπορεί να αντιμετωπισθεί.\nΌπως εξηγεί ο Δρ. Κωνσταντίνος Κωνσταντινίδης*, χειρουργός, ουρολόγος-ανδρολόγος, «συχνά οι άνδρες που εμφανίζουν νόσο PEYRONIE αναφέρουν τραυματισμό στο παρελθόν. Τραυματισμό του πέους ο οποίος προκαλείται κατά τη σεξουαλική επαφή. Δεν είναι απαραίτητο να έχει συμβεί ένας μεγάλος τραυματισμός, ένα κάταγμα πέους όπως λέγεται. Σήμερα γνωρίζουμε ότι και μικρότεροι τραυματισμοί, που δεν γίνονται αντιληπτοί από τον άνδρα, μπορούν σε βάθος χρόνου να προκαλέσουν τη στροφή αυτή του πέους».\n«Ανεξάρτητα από την αιτιολογία του, το αποτέλεσμα είναι το ίδιο ενοχλητικό», υπογραμμίζει ο Δρ. Κωνσταντινίδης. Όχι μόνο σε όρους ιατρικούς, πόνος, δυσκολία στύσης, παραμόρφωση, αλλά και σε όρους σχέσεων του ζευγαριού. Δεν είναι σπάνιο το ζευγάρι να αναφέρει σοβαρά προβλήματα στη σχέση του εξαιτίας της αδυναμίας για ερωτική επαφή και ό,τι άλλο μπορεί να επιφέρει κάτι τέτοιο.\n«Όταν ένας άνδρας παρουσιάζει το νόσημα αυτό, ο πόνος, η δυσκολία στη στύση και η παραμόρφωση του πέους είναι οι προτεραιότητες στην αντιμετώπιση του νοσήματος, με αυτή ακριβώς τη σειρά», προσθέτει. Και συνεχίζει: «Φαρμακευτική θεραπεία στη νόσο PEYRONIE δεν έχει βρεθεί μέχρι σήμερα. Το χειρουργείο αποτελεί τη μοναδική λύση. Είναι, ουσιαστικά, η αφαίρεση της πλάκας, η τοποθέτηση μοσχεύματος κι ο ευθειασμός του πέους».\nTo χειρουργείο είναι απλό, στα χέρια των ειδικών. Γίνεται, το πολύ, μέσα σε μισή ώρα και ο ασθενής φεύγει τις επόμενες ώρες από το νοσοκομείο. Ο Κωνσταντίνος Κωνσταντινίδης θεωρείται σήμερα ένας από τους πιο έμπειρους γιατρούς στον κόσμο, με περισσότερα από 1.000 περιστατικά εμπειρίας, χειρουργώντας σε πέντε διεθνή κέντρα παγκοσμίως.\n*Ο Δρ. Κωνσταντίνος Κωνσταντινίδης, Χειρουργός Ουρολόγος - Ανδρολόγος, είναι ο ιδρυτής και πρόεδρος του Ανδρολογικού Ινστιτούτου Αθηνών, του Dubai Center of Andrology, και διευθυντής της Σεξουαλικής Κλινικής του Ιατρικού Κέντρου Αθηνών.\nΥπήρξε ιδρυτικό μέλος της ISSIR (Διεθνής Ένωση Έρευνας για τη Σεξουαλικότητα), πρόεδρος της IASS (Διεθνής Ένωση Σεξουαλικής Χειρουργικής), πρόεδρος του UGRS (Ευρωπαϊκό Ινστιτούτο για την Επανορθωτική Ουρολογική Χειρουργική), ιδρυτής και πρόεδρος της ΕΜΑΣ (Ελληνική Εταιρεία Μελέτης Ανθρώπινης Σεξουαλικότητας), του IAD (International Andrology Dubai). Έχει διατελέσει πρόεδρος της ΑΜΑ (Μεσογειακή Εταιρεία Ανδρολογίας), γενικός γραμματέας της IAMSS (Διεθνής Ένωση Ανδρικής Σεξουαλικής Χειρουργικής) και αντιπρόεδρος της Διεθνούς Ένωσης Βιοανδρολογίας.


Παζλ 1000 Νέα Υόρκη | Πίνακες Ζωγραφικής | Κορνίζες | LAIFOS\nΑρχική σελίδα/ΔΙΑΚΟΣΜΗΣΗ/Παζλ/Παζλ 1000 Νέα Υόρκη\nΠαζλ 1000 Νέα Υόρκη. Παζλ 1000 κομματιών με φωτογραφικό θέμα από την Νέα Υόρκη. Ένα συναρπαστικό παιχνίδι για όλη την οικογένεια.\nΠαζλ 1000 Νέα Υόρκη ποσότητα\nΠαζλ 1000 Νέα Υόρκη Παζλ 1000 κομματιών με φωτογραφικό θέμα από την Νέα Υόρκη.\nΗ Νέα Υόρκη-που συχνά αποκαλείται και η Πόλη της Νέας Υόρκης– είναι η μεγαλύτερη σε πληθυσμό και πιο πυκνοκατοικημένη πόλη των Ηνωμένων Πολιτειών και ένας από τους πιο πυκνοκατοικημένους αστικούς οικισμούς στον κόσμο. Μία ισχυρή πόλη που ασκεί σημαντική επίδραση στο εμπόριο, την οικονομία, τα μέσα ενημέρωσης, την τέχνη, τη μόδα, την έρευνα, την τεχνολογία, την εκπαίδευση και την ψυχαγωγία. Αποτελεί ένα σημαντικό κέντρο για τη διεθνή διπλωματία και έχει περιγραφεί ως η πολιτιστική και οικονομική πρωτεύουσα του κόσμου. Το σύγχρονο όνομά της το έλαβε προς τιμήν του τότε δούκα της ιστορικής πόλης της Αγγλίας, της Υόρκης\nΣτην περιοχή του Μανχάταν κατοικούσαν οι Lenape, από τη γλώσσα των οποίων πήρε την ονομασία της. Το Μανχάταν μπορεί να χωριστεί σε τρεις περιοχές, το lower Manhattan, το midtown Manhattan και το upper Manhattan. Ως σύνορά του έχει δυτικά τον ποταμό Χαντσον (Hudson River), ανατολικά τον ποταμό Ιστ (East River), νότια τον κόλπο της Νέας Υόρκης και βόρεια τον ποταμό Χάρλεμ (Harlem River),όπου χωρίζεται με την περιοχή του Bronx και την ηπειρωτική χώρα. Το Μανχάταν (Manhattan) έχει περίπου 1.670.000 κατοίκους και έκταση 59 τετραγωνικών χιλιομέτρων. Eίναι η πιο πυκνοκατοικημένη περιοχή των Η.Π.Α. με πυκνότητα πληθυσμού 66.940,1 κάτοικοι ανά τετραγωνικό μίλι. Ουσιαστικά αυτή η περιοχή αποτελείται από 4 νησιά συνολικά: το ίδιο το Μανχάταν, που είναι μακράν το μεγαλύτερο από τα 4 νησιά, το μακρόστενο Roosevelt Island, το Ward’s Island και το Governors Island.\nΚατηγορία: Παζλ Ετικέτες: Διακοσμητικό Σαλονιού, Παζλ, Παζλ 1000, Παζλ 500, Παζλ Νέ Υόρκη, Παζλ Πάτρα, Πάζλ πίνακας ζωγραφικής, Παζλ προσφορά


My Daily Thoughts: Στη χώρα της Καρδιάς...\nΣτη Χώρα του Παραμυθιού, δυο αδερφάκια έπαιζαν χαρούμενα.\nΤο μεγαλύτερο, που τον ονόμασαν Καρδιά, ήταν ζωηρό, χαρούμενο, γεμάτο ζωή. Πείραζε τα υπόλοιπα παιδάκια, χαμογελούσε και πίστευε ότι η ζωή ήταν γεμάτη γέλιο και χαρά. Χάριζε απλόχερα τα παιχνίδια του, έπαιζε όλη μέρα με μια μπάλα, έτρωγε και κοιμόταν χαρούμενο και ευχαριστημένο, ακόμα και όταν έπεφτε, έκλαιγε με την καρδιά του… Έτσι ήταν φτιαγμένο.\nΤο μικρότερο, που ενώ ήθελαν οι γονείς του να τον βαφτίσουν Ευαισθησία, εκείνο τους έπεισε να τον βγάλουν Αναισθησία, γεννήθηκε πιστεύοντας ότι το αδικούν. Ήταν μικρόσωμο και λιγότερο χαρούμενο από το μεγάλο. Έκρυβε τα παιχνίδια του, για να μην παίξει ο μεγάλος και του τα σπάσει, αφού ήταν λίγο αδέξιος. Δεν έκλαιγε ποτέ και δεν έλεγε ποτέ τα παράπονά του. Τα έκρυβε όλα στη δεξιά μεριά του στήθους του, ενώ εκεί που χτυπούσε κάτι σαν ρολόι, άδειαζε όλο ένα και περισσότερο.\nΚαι τα δυο αδέρφια μεγάλωναν… Η Καρδιά ψήλωνε, μεγάλωνε, ομόρφαινε, γινόταν γενναιόδωρο παιδί, γεμάτο περηφάνια και αγάπη για τους γονείς, τους φίλους και τους αγαπημένους του. Η Αναισθησία, προσπαθούσε να ψηλώσει, αλλά δεν γινόταν τίποτα… Το κέντρο που βρισκόταν η ψυχή του είχε αδειάσει και στη θέση του, αντί για ζωοδότη ήλιο που είχε η Καρδιά, η Αναισθησία είχε ένα μαύρο κοράκι… Και όσο δεν ψήλωνε, τόσο άρχισε να ζηλεύει την Καρδιά, να θεωρεί ότι αν δεν ήταν εκείνη η χαζοχαρούμενη, εκείνος θα έκανε κουμάντο σε όλους και σε όλα, γιατί αυτός είχε το μυαλό…\nΜεγάλωσαν και άλλο… Και η Αναισθησία συνέχισε να χτυπάει την Καρδιά… κάθε μέρα έβρισκε νέους τρόπους, τη μια με κουβέντες, την άλλη με επίθεση, την άλλη με προσβολές. Αλλά η Καρδιά άντεχε και δεν μιλούσε. Και όσο περνούσε ο καιρός τόσο η Αναισθησία χτυπούσε λυσσαλέα, με περισσότερη σφοδρότητα και ζήλια.\nΚαι τότε, μια μέρα που η Αναισθησία έφτασε στο σημείο να χτυπήσει με ένα ξίφος τον αδερφό της, η Καρδιά δεν άντεξε άλλο και του είπε «Να ξέρεις ότι σε πονάω. Βλέπω ότι υποφέρεις τόσα χρόνια και θα υποφέρεις όσο ζεις. Νομίζεις ότι με το να με χτυπάς και να με εκμεταλλεύεσαι έχεις δύναμη; Ποτέ σου δεν πρόκειται να είσαι ευχαριστημένος, θα θέλεις συνεχώς περισσότερα και πάλι, δεν θα σου φτάνουν. Είτε υλικά αγαθά, είτε ανθρώπους, δεν χορταίνεις! Δεν είμαι αφελής, απλά σέβομαι. Δεν είμαι ανόητος που δεν μιλάω, απλά περιμένω τη στιγμή να δω ως που θα φτάσεις… Εγώ πλέον σε αφήνω… Απλά πάω στους όμοιούς μου γιατί δεν σε αντέχω άλλο. Σε αφήνω μόνη, για να καταλάβεις, αν και αμφιβάλω, πόσο εγωιστικά έχεις φερθεί σε όσους σε αγαπάνε και σε όσους σε πλησιάζουν στη ζωή σου.»\nΣυνήθως το παραμύθι στην αληθινή ζωή, τελειώνει με την Αναισθησία να φέρνει καίριο χτύπημα στα συναισθήματα της Καρδιάς… με άγνωστο, σκοτεινό τέλος.


Συμβουλές - Blue Line Waters\nΆνοιγμα πισίνας για την καινούργια κολυμβητική περίοδο.\t– + 1\nΑν μία πισίνα έχει συντηρηθεί σωστά κατά τη διάρκεια του χειμώνα μπορεί εύκολα να τεθεί σε λειτουργία με την έναρξη της επόμενης κολυμβητικής περιόδου. Το πιο σημαντικό είναι να μην αφαιρέσετε το κάλυμμα αν δεν καθαριστεί πρώτα ο χώρος γύρω από την πισίνα. Σκουπίστε ή ξεπλύνετε σκουπίδια και φερτά υλικά ώστε να μην πέσουν στην πισίνα. Έπειτα χρησιμοποιήστε το λάστιχο του κήπου για να γεμίσετε την πισίνα στην ενδεδειγμένη στάθμη. Συνδέστε τον μηχανολογικό εξοπλισμό που είχε αποσυνδεθεί για φύλαξη. Θα πρέπει να ξεκινήσει άμεσα η ανακυκλοφορία του νερού οπότε ελέγξτε τα skimmer. Ελέγξτε το PH της πισίνας και προχωρήστε σε υπερχλωρίωση (σοκ) του νερού. Θα χρειαστεί μια εβδομάδα μέχρι να ισορροπήσει το νερό και να είναι κατάλληλο για κολύμβηση. Αφήστε την αντλία να δουλεύει όλο το εικοσιτετράωρο και μειώνετε σταδιακά τη λειτουργία της κατά μία ή δύο ώρες την ημέρα έως ότου ισορροπήσει το νερό.\nΣυντηρήστε με επαγγελματισμό τον θερμαντήρα.\t– + 2\nΟ θερμαντήρας της πισίνας συνήθως χρειάζεται ελάχιστη συντήρηση και μπορεί να δουλεύει χρόνια χωρίς πρόβλημα. Συμβουλευτείτε τις οδηγίες του κατασκευαστή για τη σωστή συντήρησή του. Μερικές φορές σχηματίζονται άλατα στο εσωτερικό των διαύλων και εμποδίζουν την διέλευση του νερού και τη σωστή θέρμανσή του. Εάν συμβεί αυτό θα χρειαστεί επαγγελματική βοήθεια γιατί μπορεί να χρειαστεί η αποσύνδεση του θερμαντήρα και ο καθααρισμός του με ειδικό όξινο καθαριστικό και συρμάτινη βούρτσα.\nΥπερχλωριώστε το νερό.\t– + 3\nΟργανικές ουσίες όπως η αμμωνία και το άζωτο συσσωρεύονται και μολύνουν την πισίνα με τον καιρό. Όταν συγκεντρωθούν σε μεγάλες ποσότητες αντιδρούν με το χλώριο της πισίνας και σχηματίζουν χλωραμίνες οι οποίες ευθύνονται για τη δυσάρεστη οσμή χλωρίου που πολλοί συσχετίζουν με τις πισίνες. Για να απαλλαγείτε από αυτή την δυσάρεστη μυρωδιά είναι απαραίτητο να υπερχλωριώσετε (σοκάρετε) την πισίνα ώστε να επανέλθει στα κανονικά επίπεδα χλωρίου. Ενώ μπορεί να ακούγεται αντιφατικό το να προσθέσετε μια μεγάλη ποσότητα χλωρίου στην πισίνα μπορεί να εξαφανίσει την δυσάρεστη μυρωδιά. Μερικές πισίνες μπορεί να χρειάζονται υπερχλωρίωση (σοκάρισμα) μια φορά την εβδομάδα, άλλες πιο αραιά. Ακολουθήστε τις οδηγίες του κατασκευαστή για καλύτερα αποτελέσματα.\nΔιατηρήστε το επίπεδο του PH.\t– + 4\nΤο νερό της πισίνας πρέπει να ελέγχετε συχνά για να είναι καθαρό και ασφαλές για την υγεία των κολυμβητών. Η κλίμακα PH είναι μια μέτρηση οξύτητας ή αλκαλικότητας του νερού που κυμαίνεται από το 0 έως το 14. Μία ένδειξη μεταξύ του 7,2 και 7,8 είναι ιδανική και ασφαλής για τους κολυμβητές και επιτρέπει στα χημικά απολυμαντικά να έχουν τη μέγιστη αποτελεσματικότητα.\nΜπορείτε να μετρήσετε το PH της πισίνας σας με ένα PH test kit. Υπάρχουν πολλών ειδών προϊόντα για μέτρηση PH τα περισσότερα που απευθύνονται σε ιδιώτες όμως είναι είτε με αντιδραστήρια είτε με ταινίες μέτρησης. Τα test kit με αντιδραστήρια δεν είναι δύσκολα στη χρήση, παίρνετε ένα δείγμα νερού και προσθέτετε σταγόνες ή ταμπλέτες. Το νερό αλλάζει χρώμα ως ένδειξη της χημικής του ισορροπίας. Οι ταινίες δουλεύουν διαφορετικά. Όταν τις βυθίζετε στην πισίνα οι χρωστικές που έχουν αλλάζουν χρώμα έπειτα τις συγκρίνετε με τον χρωματικό χάρτη της συσκευασίας για να εντοπίσετε τα επίπεδα του PH στην πισίνα σας. Αυτή η μέτρηση καθορίζει την ποσότητα και το είδος των χημικών που χρειάζεται να χρησιμοποιήσετε για να διατηρήσετε το νερό καθαρό και ασφαλές.\nΕλέγξτε και διατηρήστε το επίπεδο του νερού.\t– + 5\nΜεγάλες ποσότητες νερού χάνονται κατά την διάρκεια της κολυμβητικής περιόδου λόγω της εξάτμισης και της αναμενόμενης απώλειας που επιφέρει η κολύμβηση οι βουτιές και η γενικότερη χρήση της πισίνας. Όταν αφαιρείτε ακαθαρσίες με τα skimmer κατά τη διάρκεια της εβδομάδας είναι ευκαιρία να ελέγξετε και το επίπεδο του νερού. Σιγουρευτείτε ότι δεν θα πέσει ποτέ κάτω από το επίπεδο των skimmer γιατί αν συμβεί αυτό η αντλία θα καταστραφεί. Αν τα επίπεδα του νερού είναι χαμηλά χρησιμοποιήστε το λάστιχο του κήπου για να το επαναφέρετε στο ενδεδειγμένο επίπεδο. Εάν αδειάσετε την πισίνα για συντήρηση ή στο τέλος της σεζόν προσέξτε να μην την αφήσετε άδεια για μεγάλο διάστημα. Είναι καλύτερο να αφήνετε νερό στην πισίνα κατά τη διάρκεια του χειμώνα επειδή το βάρος του νερού αντισταθμίζει τις πιέσεις που δέχεται η πισίνα από το έδαφος στον πυθμένα της.


Στις 9 Ιουνίου του 1941 γεννιέται ο μουσικός Τζον Λορντ - POPAGANDA\nΣΑΝ ΣΗΜΕΡΑΣτις 9 Ιουνίου του 1941 γεννιέται ο μουσικός Τζον Λορντ\n09.06.2017 00:10ΣΑΝ ΣΗΜΕΡΑ\nΣτα πρώτα βήματα του συγκροτήματος Deep Purple, μέχρι το 1970, ο Λορντ ήταν η ηγετική μορφή τους και οι ποιοτικές συνθέσεις του ξεχώριζαν μέσα στα πρώτα τρία άλμπουμ του συγκροτήματος, παρά το γεγονός ότι οι μεγάλες εμπορικές επιτυχίες των πρώιμων Deep Purple, προερχόταν από διασκευές. Στα διάφορα συγκροτήματα του κατά τη δεκαετία του ‘60, ο Λορντ έπαιζε πιάνο και το Hammond organ, αλλά ήταν το δεύτερο, αυτό το οποίο έπαιξε πολύ σημαντικό ρόλο στον ήχο των Deep Purple.\nΤο Άυγουστο του 1978, ο Λορντ εντάχθηκε στους Whitesnake του Ντέιβιντ Κόβερντεϊλ, ενώ ένα χρόνο αργότερα ακολούθησε και ο Ίαν Πέις. Στο συγκρότημα αυτό, ο Λορντ δεν είχε τον ηγετικό ρόλο που είχε κατά καιρούς στους Deep Purple, λόγω της συνύπαρξης του με δύο κιθαρίστες, γεγονός που περιόριζε τις δυνατότητες του. Με τους Whitesnake, ηχογράφησε τους δίσκους «Trouble» και «Lovehunter», για να αποκτήσουν έντονη δημοτικότητα με το «Ready an’ Willing» του 1980 το οποίο ανέβηκε στο βρετανικό Top-10, και ακόμη περισσότερο με το πλατινένιο «Live…In the Heart of the City».\nΤο 1981, συνέχισαν με το άλμπουμ «Come an’ Get It», το οποίο έφθασε στη δεύτερη θέση των τσαρτ της Μεγάλης Βρετανίας, την υψηλότερη στην οποία ανέβηκε ποτέ, δίσκος των Whitesnake. Η εμπορική καταξίωση επήλθε στο συγκρότημα με τους δίσκους «Saints & Sinners» του 1982 και «Slide It In» του 1984, οι οποίοι ήταν και οι τελευταίοι τους οποίους ηχογράφησε ο Λορντ με τους Whitesnake. Ταυτόχρονα, γνώρισαν επιτυχία τα σινγκλ «Fool for Your Loving», «Don’t Break My Heart Again», «Guilty of Love» και «Give Me More Time».


A Day To Remember... 19/5 [Pete Townshend, Phil Rudd, Jonas Renkse] | Rockhard - Greece\nA Day To Remember... 19/5 [Pete Townshend, Phil Rudd, Jonas Renkse]\n19 Μαίου, 2017 - 11:00\nΟΝΟΜΑ: Peter Dennis Blandford Townshend\nΗΜ/ΝΙΑ ΓΕΝΝΗΣΗΣ: 19 Μαΐου 1945 \nΠΡΟΣΩΠΙΚΗ ΚΑΤΑΣΤΑΣΗ: Έχει παντρευτεί μία φορά το 1968, αποκτώντας τρία παιδιά, χώρισε όμως με τη γυναίκα του το 1994.\nΣΥΓΚΡΟΤΗΜΑΤΑ ΠΟΥ ΕΧΕΙ ΠΑΙΞΕΙ: THE WHO, DEEP END\nHIGHLIGHTS: Ως ηγέτης, εξαιρετικός κιθαρίστας και βασικός συνθέτης των WHO, αποτελεί έναν από τους πιο επιδραστικούς και σημαντικούς μουσικούς της γενιάς του.. . Μεταξύ των πιο γνωστών επιτευγμάτων του είναι η δημιουργία του δίσκου “Tommy”, που εισήγαγε τον όρο «ροκ όπερα». Επίσης, είναι καθοριστικός ο ρόλος του στην ανάπτυξη του κιθαριστικού feedback στο ροκ, κάτι που έχει επιβεβαιωθεί και δια στόματος Ritchie Blackmore.\nΟΙ ΣΧΕΣΕΙΣ ΤΟΥ ΜΕ ΤΗΝ ΕΛΛΑΔΑ: Προφανώς επιδερμικές, γιατί για live δεν έχει έρθει ποτέ.\nΟ κιθαρίστας των θρυλικών και υπερβολικά επιδραστικών THE WHO, μεγάλωσε σε μουσική οικογένεια και παρ’ ότι στα έντεκα χρόνια έλαβε ως δώρο μια κιθάρα απ’ τη γιαγιά του, δεν έμαθε να παίζει, προτιμώντας ν’ αγοράσει ένα banjo. Μετά από δυο χρόνια, η κιθάρα τράβηξε το ενδιαφέρον του, ίσως λόγω του ότι τα ακούσματά του, άρχισαν να περιστρέφονται γύρω απ’ τη rhythm & blues. Οι σπουδές γραφιστικής που αρχικά επέλεξε, πήγαν «άπατες» αφού προτεραιότητα του ήταν οι THE DETOURS, η skiffle/rock and roll μπάντα του παλιού του συμμαθητή, Roger Daltrey, που το 1964 μετονομάστηκαν σε THE WHO. Αυτός ήταν ο μουσικός νους και ο βασικός συνθέτης της μπάντας, έχοντας γράψει θρυλικά άλμπουμ, που είτε έκλειναν μέσα τους όλη την ενέργεια της rock'n'roll, είτε έδειχναν τις περαιτέρω μουσικές του ανησυχίες, μέσα από ορχηστρικά παντρέματα και θέματα από όπερα. Ήταν επίσης κύριος στιχουργός και γενικότερα ηγετική φυσιογνωμία των WΗΟ. Η φήμη τους ως το απόλυτο, βίαιο, αντισυμβατικό συγκρότημα συνόδευε και τον ίδιο, αφού αποτέλεσε έναν απ’ τους πρώτους μουσικούς που κατέστρεφαν την κιθάρα τους στη σκηνή και πέταγε επίσης τους ενισχυτές και τα ηχεία του. Η διάλυση των WΗΟ το 1982, είχε ως αποτέλεσμα ο μουσικός να εστιάσει στη σόλο καριέρα του, που είχε ξεκινήσει ήδη από το 1980, με το “Empty Glass”, οι πωλήσεις του οποίου ξεπέρασαν το ένα εκατομμύριο αντίτυπα. Μέσα στη δεκαετία του ’80, δεκαετία που βρήκε το μουσικό ν’ αγωνίζεται προκειμένου να επαναπροσδιορίσει την ταυτότητά του και να καταπολεμήσει προβλήματα με τα ναρκωτικά και την ακοή του, κυκλοφόρησε έξι concept δουλειές, πειραματιζόμενος και πάλι με τη rock opera και συναφή ήδη. Επιπλέον, έχει ηχογραφήσει πολλά concert άλμπουμ, ένα εκ των οποίων με το supergroup που σχημάτισε, τους DEEP END.\nΑπό τα μέσα της δεκαετίας του ’90, μέχρι και σήμερα, συμμετέχει σε μια σειρά από περιοδείες με τα εναπομείναντα μέλη των WHO, συμμετέχοντας σε πολλά ακόμη φιλόδοξα μουσικά, θεατρικά και κινηματογραφικά projects. Έχει αφήσει ιστορία με το θρυλικό “windmill” παίξιμό του στα live, τεχνική που έκλεψε από τον Keith Richards καθ’ ομολογία του, αλλά και τις εξαλλοσύνες του, αφού πολύ τακτικά έκανε κομμάτια στην κυριολεξία τις κιθάρες του επί σκηνής, κοπανώντας τες με μανία πάνω στους ενισχυτές.\nSex, Drugs & Rock ‘n’ Roll: Το συγκεκριμένο μότο, είναι απόλυτα ταιριαστό στην περίπτωση του Townshend. Τα ναρκωτικά ήταν σημαντικό μέρος της ζωής του, ιδιαίτερα στα χρόνια του με τους WHO, το rock ‘n’ roll ολόκληρη η ζωή του, ενώ όσον αφορά το πρώτο σκέλος, έχει παραδεχθεί ότι είναι αμφιφυλόφιλος.\n- Ο πατέρας του έπαιζε σαξόφωνο σε μια χορευτική μπάντα και ο Pete, ήθελε να κάνει το ίδιο, αλλά δεν μπορούσε να φυσήξει και να βγάλει ούτε μια νότα. Έτσι του πρότεινε ν’ ασχοληθεί με την κιθάρα.\n- Σε εκείνον πιστώνονται πάνω από εκατό τραγούδια που εμφανίζονται στα έντεκα άλμπουμ των WHO.\n- Αποτελεί επιρροή άλλωστε για πολλούς ροκ κιθαρίστες και μεταξύ αυτών που τον έχουν αναφέρει, είναι οι Slash, Alex Lifeson και Steve Jones.\n- Ο κιθαρίστας, πάσχει από μερική κώφωση και εμβοές, κάτι που πιθανόν να οφείλεται στην εκτεταμένη έκθεσή του στη δυνατή μουσική. Αυτό ήταν η αφορμή για να δώσει την αρχική χρηματοδότηση ώστε να καταστεί δυνατή η δημιουργία της μη κερδοσκοπικής ομάδας, H.E.A.\n- Έχει μακρά ιστορία σε συμμετοχές σε διάφορες φιλανθρωπικές οργανώσεις και άλλες φιλανθρωπικές προσπάθειες σε όλη την καριέρα του, τόσο ως solo καλλιτέχνης όσο με τους WHO.\n- Πέραν της μουσικής, έχει αναμιχθεί εκτενώς με τον κόσμο της λογοτεχνίας, για περισσότερες από τρεις δεκαετίες, γράφοντας άρθρα σε εφημερίδες και περιοδικά, κριτικές βιβλίων, δοκίμια, βιβλία και σενάρια\nΟΝΟΜΑ: Phillip Hugh Norman Witschke Rudzevecuis [Phil Rudd]\nΗΜ/ΝΙΑ ΓΕΝΝΗΣΗΣ: 19 Μαΐου 1954 \nΠΟΛΗ / ΧΩΡΑ ΓΕΝΝΗΣΗΣ: Μελβούρνη, Αυστραλία\nΣΥΓΚΡΟΤΗΜΑΤΑ ΠΟΥ ΕΧΕΙ ΠΑΙΞΕΙ: AC/DC\nHIGHLIGHTS: Το ότι υπήρξε για τόσα χρόνια στο rhythm section του θρυλικότερου ίσως rock συγκροτήματος, που τα ρυθμικά του σημεία έχουν γράψει ιστορία.\nΟΙ ΣΧΕΣΕΙΣ ΤΟΥ ΜΕ ΤΗΝ ΕΛΛΑΔΑ: Ο Phil Rudd, ήταν ο άνθρωπος πίσω απ’ το drum kit της σκηνής του Ο.Α.Κ.Α., τη βραδιά της 28ης Μαΐου του 2009, όταν οι AC/DC τίμησαν για πρώτη φορά το ελληνικό κοινό.\nΟ Λιθουανικής καταγωγής, Phil Rudd, μπήκε από νωρίς στα βάσανα ξεκινώντας να δουλεύει απ’ την εφηβεία του, κάτι που όμως του εξασφάλισε τα απαραίτητα χρήματα για ν’ αγοράσει το πρώτο του kit, έχω νιώσει όπως λέει φυσική έλξη για το συγκεκριμένο όργανο. Αφιέρωσε πολλές ώρες για εξάσκηση και μπήκε στο πρώτο του γκρουπ, τους Buster Drown, κάνοντας την παρθενική του εμφάνιση σε άλμπουμ. Σύντομα όμως έφτασε στ’ αυτιά του πως οι AC/DC, έκαναν ακροάσεις προκειμένου να προσλάβουν νέο ντράμερ. Έτσι πέρασε από οντισιόν και προσλήφθηκε άμεσα, αφού το στυλ παιξίματός του, ταίριαζε με αυτό της μπάντας. Έγινε αναπόσπαστο μέρος του ήχου τους, από το 1975 μέχρι το 1983, όταν και απολύθηκε, λόγω προβλημάτων που αντιμετώπιζε με τα ναρκωτικά αλλά και των προσωπικών του διαφωνιών με τον Malcolm Young. Η επιστροφή του στα λημέρια του συγκροτήματος που τον ανέδειξαν, ήρθε το 1991 μετά από πρωτοβουλία των μελών της μπάντας. Κι ενώ όλα κυλούσαν ομαλά, απ’ το φθινόπωρο της χρονιάς που μας πέρασε, ο μουσικός έφτασε να κάνει συνήθειά του τα μπλεξίματά του με το νόμο και μάλιστα με βαριές κατηγορίες. Η αρχή έγινε στις αρχές Νοεμβρίου, όταν και συνελήφθη για απειλή και απόπειρα δολοφονίας, καθώς και για κατοχή ποσότητας μεθαμφεταμίνης και χασίς. Η βασική κατηγορία που του ασκήθηκε ήταν ότι προσέλαβε στο διάστημα 25 και 26 Σεπτεμβρίου επαγγελματία δολοφόνο για να σκοτώσει δύο άνδρες, τα ονόματα των οποίων δε δόθηκαν στη δημοσιότητα. Αν και αντιμετώπιζε ποινή κάθειρξης μέχρι και 7 χρόνια, καταδικάστηκε τελικά σε κατ' οίκον περιορισμό για οκτώ μήνες αφού ομολόγησε την ενοχή του σχετικά με τις κατηγορίες για απόπειρα ανθρωποκτονίας και κατοχή ναρκωτικών ουσιών. Λίγο καιρό αργότερα, βρέθηκε και πάλι με χειροπέδες, αυτή τη φορά γιατί τσακώθηκε δημοσίως με τον σωματοφύλακά του και άρχισε να τον γρονθοκοπεί. Όπως ήταν αναμενόμενο μετά απ’ όλα αυτά οι AC/DC έδειξαν να σοκάρονται δηλώνοντας πως επί της ουσίας ο ντράμερ έχει μεταλλαχτεί και βέβαια τον έθεσε εκτός σύνθεσης της μπάντας. Κρίμα πάντως για έναν καλό μουσικό, να αμαυρώνει την καριέρα του σε αυτή την ηλικία και με αυτόν τον τρόπο….\nSex, Drugs & Rock ‘n’ Roll: Είναι και αυτός, ένας απ’ τους αμέτρητους μουσικούς, που η ροπή του στις καταχρήσεις, έγιναν σοβαρό εμπόδιο στην καριέρα του. Αυτός άλλωστε ήταν και ένας λόγος που απολύθηκε απ’ τους AC/DC, το 1983.\n- Η πρώτη του δουλειά ήταν αυτή του ελαιοχρωματιστή. Συνέχισε να εργάζεται ως μαθητευόμενος ψυκτικός, ενώ έχει εκπαιδευθεί και πάνω στον ηλεκτρολογικό σχεδιασμό.\n- Οι μεγαλύτερες επιρροές του ήταν οι Kenny Jones, Simon Kirke και Corky Laing.\n- Μετά την αποχώρησή του απ’ τους AC/DC, επισκέφθηκε τη Νέα Ζηλανδία, όπου είχε συγγενείς και έμαθε να κάνει πτήσεις με ελικόπτερα. Τελικά εγκαταστάθηκε εκεί και αγόρασε δύο ελικόπτερα.\nΟΝΟΜΑ: Jonas Renkse\nΗΜ/ΝΙΑ ΓΕΝΝΗΣΗΣ: 19 Μαΐου 1975 \nΣΥΓΚΡΟΤΗΜΑΤΑ ΠΟΥ ΕΧΕΙ ΠΑΙΞΕΙ: ΚΑΤΑΤΟΝΙΑ, BLOODBATH, OCTOBER TIDE\nHIGHLIGHTS: Οι ερμηνείες του σε δίσκους όπως το “Last fair deal gone down” και “Viva emptiness”.\n- «Μεγαλώσαμε σε μια εποχή που παράλληλα άκμαζε το death metal. Είχαμε καταπιαστεί μ’ αυτό σε τέτοιο βαθμό και θέλαμε τόσο να είμαστε σε μια δική μας μπάντα, που ξεκινήσαμε το συγκρότημα χωρίς καν να γνωρίζουμε να παίζουμε μουσικά όργανα. Όταν όμως αρχίσαμε ν’ ακούμε PARADISE LOST, αυτό μας έδωσε αυτό το κάτι παραπάνω που χρειαζόμασταν για να ξεκινήσουμε να γράφουμε πραγματικά τραγούδια…»\n- «Το μεγαλύτερο πρόβλημα που είχα ν’ αντιμετωπίσω ως καλλιτέχνης, ήταν το να σε γ..... οι δισκογραφικές».\n- Αναφερόμενος στους λόγους που οι KATATONIA άλλαξαν τον ήχο τους προς ένα πιο μελωδικό στυλ, είπε μεταξύ άλλων: «Πρώτα απ’ όλα έχασα την ικανότητα να τραγουδώ μ’ αυτό το death – black style, γιατί το λαρύγγι μου δεν άντεχε πλέον τέτοια μεταχείριση και πολλές φορές ακουγόμουν σαν junkie!»\nΟΙ ΣΧΕΣΕΙΣ ΤΟΥ ΜΕ ΤΗΝ ΕΛΛΑΔΑ: Δεν είναι μόνο οι πέντε φορές που έχει έρθει με τους KATATONIA στη χώρα μας τα τελευταία δέκα χρόνια. Όπως έχει δηλώσει χαρακτηριστικά: «Η Ελλάδα είναι το πλέον αγαπημένο μου μέρος, είτε για να παίζω, είτε για να περνάω την ώρα μου, εκτός της Σουηδίας. Μου αρέσει πάρα πολύ η χώρα σας, ο καιρός και ο κόσμος της. Έχετε πολύ πλάκα οι Έλληνες!»\nΟ Jonas Renkse, είχε την τύχη να έχει έναν πατέρα που του έβαζε ν’ ακούει πολύ μουσική και μάλιστα ήταν αυτός που του πήρε ως δώρο Χριστουγέννων κάποιους heavy metal δίσκους, όπως το “Piece of Mind” των IRON MAIDEN, όταν ήταν ακόμη επτά ετών. Ξεκίνησε απ’ τα 16 του χρόνια την επαγγελματική του καριέρα με τους KATATONIA, ως τραγουδιστής και ντράμερ τους, (εγκατέλειψε τη δεύτερη ιδιότητά του το 1998) και συνεχίζει μαζί τους μέχρι σήμερα όντας επίσης, βασικός συνθέτης και αποκλειστικός στιχουργός της μπάντας. Το 1994, σχημάτισε παράλληλα τους OCTOBER TIDE, με τους οποίους έχει τέσσερις δουλειές, ενώ το 1998 παρέα με τον κολλητό του, Mikael Åkerfeldt, τον Anders Nyström και τον Dan Swanö, ίδρυσαν τους BLOODBATH, στους οποίους ο Renkse έχει το ρόλο του μπασίστα.\n- Σύμφωνα με τον ίδιο, ο μπαμπάς του είναι ο πρώτος άνθρωπος εκτός μπάντας που ακούει τα νέα άλμπουμ.\nKATATONIA: Προβαίνουν σε μικρή παύση για να αξιολογήσουν το μέλλον του συγκροτήματος\nBLOODBATH: Θα ξεκινήσουν να ηχογραφούν καινούριο άλμπουμ τον Ιανουάριο\nPhil Rudd: Ανοιχτός σε επανασύνδεση με τους AC/DC, αλλά δεν θέλει να παίξει μαζί με τον Axl Rose\nΚΑΤΑΤΟΝΙΑ: Δείτε το επίσημο lyric video για το τραγούδι “Serein”\nKATATONIA: Έτοιμος ο δέκατος στούντιο δίσκος τους. Διαβάστε λεπτομέρειες


ΘΕΜΑ - Ροκ το ελληνικόν. Και ο στίχος τι; | MiC - GREEK MUSIC MAGAZINE\nΌποιος έχει βρεθεί σε συναυλία αγγλόφωνου ελληνικού ροκ γκρουπ έχει ζήσει όλες τις εκδοχές της ύβρεως: αστείες προφορές, ανύπαρκτες λέξεις, τραγουδιστές που, καθόλου αυτοσαρκαστικά, λένε “thank you” ανάμεσα στα τραγούδια και άλλα τέτοια όμορφα. Δίκαιη τιμωρία, θα σκεφτεί κάποιος, για όσους πιστεύουν πως έχουν το ταλέντο να τραγουδήσουν καλύτερα σε μια γλώσσα που δεν είναι η μητρική τους. Μέχρι να εκθέσεις ξανά τα αφτιά σου στη στιχουργική δουλειά ελληνόφωνων γκρουπ για να καταλάβεις ότι τιμωρία από τιμωρία έχει διαφορά.\nΣε αντίθεση με τους περισσότερους, το πρόβλημα μου με το ελληνόφωνο ροκ δεν είναι ιδεολογικό και επί της αρχής, το αντίθετο. Υπάρχει η άποψη πως η σύζευξη ελληνικού στίχου και δυτικού ροκ ήχου είναι ένας καταστατικός βαρβαρισμός. Πάντοτε θεωρούσα αυτή την άποψη τουλάχιστον αφελή. Όντως σημαντικό μέρος της παραγωγής του είδους επιβεβαιώνει την κριτική, αλλά αυτό είναι μάλλον εμπειρικό συμπέρασμα, όχι αισθητικό αυτονόητο. Αφενός, καμία γλώσσα δεν είναι εξ’ ορισμού ασύμβατη με τον οποιοδήποτε ήχο. Αφετέρου, εάν το ζήτημα είναι η συνύπαρξη του ελληνικού στίχου με τη δυτική τεχνοτροπία, γιατί αυτή η κουβέντα έφτασε να αφορά μόνο τον στενό κιθαριστικό ήχο της ανεξάρτητης σκηνής και όχι άλλα είδη; Αν πάρουμε το παράδειγμα της πιο mainstream ελληνικής ποπ, πού ακριβώς εντοπίζεται κάποια εγγενής υπεροχή της στο να υποδέχεται τη γλώσσα με ευκολότερο και πιο οργανικό τρόπο; Τι ακριβώς κάνει το δυτικό στιλ του Μιχάλη Ρακιντζή διαφορετικό από το δυτικό στιλ των Χωρίς Περιδέραιο; Αν ακούσουμε τα "Δικός σου για πάντα" και "Άνωση " χωρίς φωνητικά πώς θα μπορέσουμε να υποθέσουμε ότι το ένα ταιριάζει σε οποιαδήποτε γλώσσα και το άλλο όχι; Ποια θεωρία του ήχου διαφοροποιεί εκ των προτέρων τις στιχουργικές επιλογές ανάμεσα στα “Υπάρχουν και άλλοι δρόμοι” και “Χαμένο νησί” από τη μια και την “Μπασταρδοκρατία” από την άλλη; Μένοντας στη συγκεκριμένη σύγκριση, μπορούμε να πούμε πως ναι, η πιο mainstream ποπ υπήρξε ξεκάθαρα πιο φιλική στον καλό ελληνικό στίχο. Για την ακρίβεια, η ποπ των early 70s - early 90s (ελληνόφωνη και μη) υπήρξε στην ουσία η μοναδική μαζική μεταπολεμική δυτική μουσική που εμφανίστηκε στη χώρα και ως εκ τούτου ακόμη δεν έχει συζητηθεί όπως της πρέπει, δηλαδή ως σημαντική επιτυχία και χαμένη ευκαιρία ταυτόχρονα. Αλλά αυτά είναι συμπεράσματα που προκύπτουν από την ακρόαση και μόνο, όχι μέσω κάποιας αρχικής υπόθεσης.\nΤα αμαρτήματα του ελληνόφωνου ροκ είναι συγκεκριμένα. Μονοτονία, ευκολία, και τελικά μια απίστευτη ρηχότητα έτοιμη να πουλήσει τον εαυτό της για ποίηση. Όλα αυτά φυσικά δεν είναι ελληνικό φαινόμενο. Αλλά ενώ στη μουσική ο στίχος είναι το λιγότερο σημαντικό από όλα (και όποιος πει το αντίθετο, είναι ασόβαρος ακροατής), στην περίπτωση του εγχώριου ροκ έγινε μάλλον η αιτία ο ήχος να παρασυρθεί στη μανιέρα. Ενώ θεωρητικά είναι πιο εύκολο να αφεθείς ενστικτωδώς στη δική σου γλώσσα, η αυτονόητα συντριπτική παρουσία της αγγλοσαξονικής ρίζας του ροκ στις ζωές όλων, κάνει το να τραγουδάς στη γλώσσα σου μια πιο ενσυνείδητη και αγχωμένη εμπειρία. Οι Bokomolech ένιωθαν κοινωνοί μιας ευρύτερης κουλτούρας, οι Λευκή Συμφωνία ένιωθαν κοινωνοί μιας μικρότερης και τελικά είναι μάλλον τόσο απλό. Ή διαφορετικά, οι Βokomolech ήξεραν τη μουσική που έπαιζαν καλύτερα από τη γλώσσα τους, για τους υπόλοιπους δεν μας δόθηκε η ευκαιρία να το μάθουμε.\nΧωρίς να μπορώ να το αποδείξω, πιστεύω πως το τι τραγουδάς στην περίπτωση αυτή καθόρισε το όριο του πώς το τραγουδάς και παίζεις περισσότερο από όσο έπρεπε. Κάπως έτσι ο κάθε στιχουργός ελληνόφωνης μπάντας, τουλάχιστον μετά τις Τρύπες, είχε στο μυαλό του έτοιμο το κοινό του. Και αυτό το κοινό ήταν ένας δεκαεξάχρονος με τον πυρσό να τραγουδάει στην πενθήμερη. Ο ελληνικός στίχος υποστήριξε είτε μια χαμηλής ποιότητας (αν δεν είσαι οι Στέρεο Νόβα) αφαιρετικότητα είτε την επαναλαμβανόμενη αγωνία να θεωρηθεί ότι το οτιδήποτε τραγουδάμε δεν είναι φτηνό και αυτό είναι σημαντικότερο από το τι τραγουδάμε. Η θλιβερή περίπτωση του έντεχνου από την πίσω πόρτα. Θα πρέπει να ψάξουμε πάρα πολύ διεθνώς για να βρούμε ανάλογη περίπτωση ροκ μουσικής τόσο αλλεργικής στο χιούμορ, την καλτίλα, το camp και τον αυτοσαρκασμό. Και το χειρότερο αμάρτημα όλων, μιλάμε για μουσική τόσο αντισεξουαλική που κάνει τους Belle & Sebastian να ακούγονται σαν Teddy Pendergrass.\nΤίποτε από αυτά δεν ήταν αναπόφευκτο. Αντίθετα, η ελληνική γλώσσα είχε όλες τις προϋποθέσεις να συναντηθεί με την αύρα της κιθαριστικής μουσικής και να κάνει το ροκ αυτό που έπρεπε να είναι, μουσική από νέους για νέους. Τα ελληνικά είναι γλώσσα τόσο πλούσια όσο και πλαστική, και το περιβάλλον της μεταπολίτευσης υπήρξε αρκετά πρόσφορο για να καλυφθούν όλες οι διαθέσεις, σοβαρές και μη. Το ανοιχτό και ρέμπελο πνεύμα της κοινωνικής ζωής, τα καλύτερα και χειρότερα στοιχεία των ανθρώπινων σχέσεων στη χώρα, ο συνδυασμός αστικής ζωής και ανοιχτών φυσικών πεδίων, όλο αυτό που γραφικά ονομάζουμε "μεσογειακό ταμπεραμέντο", θα έπρεπε να βρίσκεται παντού γύρω από τις κιθάρες των τελευταίων σαράντα χρόνων. Είναι πραγματικά θλιβερό το ότι το ελληνικό αφτί είναι εκπαιδευμένο να θεωρεί πως στίχοι όπως “στα χέρια του κόσμου να βάλεις τη βέρα” “στα βράχια της Αλόννησου, βρήκα το παντελόνι σου”, “κάνε λοιπόν τον κύκλο σου Οδυσσέα…”, “άστρο να σου βρω και σταυρό απ’ τα δώδεκα νησιά”, θα μπορούσαν να ανήκουν οπουδήποτε εκτός από το ροκ. Πώς κατόρθωσαν τόσοι και τόσοι στιχουργοί ενώ είχαν τα εργαλεία και το περιβάλλον να δουν μπροστά τους τα πάντα, δεν είδαν ποτέ ούτε εκνευριστικά παιδιά να παίζουν στις γειτονιές, ούτε φιλίες να χαλάνε, ούτε τουρίστες να κάνουν σεξ στο Φαληράκι, ούτε τη μάνα τους να τους κυνηγάει με μια φέτα μερέντα για να φάνε; Καλή η φωτιά στο λιμάνι, αλλά αν και στην θάλασσα καταλήγεις να βλέπεις μόνο φωτιές, να την κόψουμε την τέχνη και να γραφτούμε σε σύνδεσμο. Ακόμη και μέσα στο νεοπουριτανικό κύμα πολιτικής ορθότητας που κόσμος και κοσμάκης απολογείται για το τι έγραψε πριν τριάντα χρόνια, ούτε ένας ελληνόφωνος ροκ δίσκος δεν έχει απασχολήσει κάποιον ως “βλάσφημος”. Τι ακριβώς μας λέει αυτό;\nΣτο τέλος τέλος, η κουβέντα αυτή δεν έχει κάποιο πρακτικό νόημα, ειδικά τις δύο τελευταίες δεκαετίες που το ίντερνετ και η δυνατότητα να έχεις μια στοιχειώδη προφορά στα αγγλικά έχουν αλλάξει αρκετά τα πράγματα. Ούτε σημαίνει πως, οτιδήποτε και αν πιστεύει κάποιος για το ελληνόφωνο ροκ, θα ζητήσει τα ρέστα από όσους θέλουν να γράφουν στη γλώσσα τους και επιθυμούν να ακουστούν από τον μεγαλύτερο αριθμό συμπατριωτών τους. Αλλά όσοι πιστεύουν πως το ελληνόφωνο ροκ γέννησε κατά βάση κακή μουσική (κι εγώ το πιστεύω), δεν μπορούν να αγνοήσουν τον ελέφαντα στο δωμάτιο.\nΚάθε φορά που ακούω κάτι από τα Διάφανα Κρίνα, πραγματικά εκνευρίζομαι, θυμάμαι ότι είναι λίγα τα ελληνικά γκρουπ που ήξεραν να παίξουν πραγματικά μουσική και βλέπω ακόμη και αυτά τα λίγα να προδίδουν την απελευθερωτική της δύναμη για να υπηρετήσουν τελικά τι; Είναι καλό να αγαπάμε το ελληνικό ροκ για αυτό που είναι και όχι αυτό που θα θέλαμε να είναι, εξίσου καλό όμως θα ήταν και όσοι δήλωναν ότι δεν θέλουν θλιμμένους στις γιορτές τους να είχαν τηρήσει τα λόγια τους. Σε οποιαδήποτε γλώσσα.\nDing An Sich - Fire and Roses\nBokomolech - Billy's House\nYell -O-Yell - The Jaw\nLibido Blume - Liquid Situation\nThe Forminx - Say you love me\nThe Anti Troppau Council - The Diver\nRaw - Αutoerotic\nVilla 21 - Τoo much nothing\nAphrodite's Child - Υou always stand in my way\nEcho Τattoo - I can see your face\nΤο ακανθώδες αυτό δίλημμα βασανίζει τον κόσμο από τα μέσα της δεκαετίας του ‘60 που άρχισε να παίζεται ποπ και ροκ στην Ελλάδα και οριστική απάντηση δεν πρόκειται να δοθεί ποτέ επειδή οι συνθήκες, κοινωνικές, καλλιτεχνικές και τεχνολογικές, μεταβάλλονται συνεχώς και μετατοπίζουν το πεδίο της αντιπαράθεσης. Θα προσπαθήσω να βάλω το λιθαράκι μου στη συζήτηση αλλά μόνο για το ροκ, indie, πανκ και mainstream, και όχι π.χ. για το μέταλ και την ηλεκτρονική και dance σκηνή για τα οποία δηλώνω άγνοια, ξέρω όμως και χαίρομαι με το γεγονός ότι έχουμε αγγλόφωνα σχήματα με σημαντική διεθνή επιτυχία.\nΦακτ: στίχους από την καρδιά σου γράφεις στη γλώσσα που σκέφτεσαι. Ή, για να γίνω πιο παραστατικός, στη γλώσσα που βρίζεις όταν το μικρό δάχτυλο του ποδιού σου χτυπάει στη γωνία του ποδιού του τραπεζιού. Αυτό ισχύει για όποιον θέλει να εκφραστεί μέσα από το στίχο στα τραγούδια του. Η στιχουργική όμως είναι και δουλειά, και όταν ένας επαγγελματίας θέλει να απευθυνθεί σε ένα συγκεκριμένο ακροατήριο μπορεί να γράψει σε όποια γλώσσα θέλει. Τη Γιουροβίζιον με αγγλικό στίχο την πήραμε. Το θέμα λοιπόν δεν είναι αν είναι θεμιτό ή αν δικαιούται ένας Έλληνας να γράψει αγγλικό, γαλλικό, ιταλικό ή κλίνγκον στίχο, φυσικά και δικαιούται ο καθένας να γράψει ό,τι θέλει, αλλά το αν θα τον δικαιώσει το αποτέλεσμα.\nΥπάρχουν βέβαια και εκείνοι που, για διάφορους λόγους, νιώθουν την ανάγκη να εκφραστούν στα αγγλικά ή δεν θέλουν στα ελληνικά, είναι πολλοί αυτοί που τους πνίγει σε τέτοιο βαθμό η καθημερινότητα αυτής της χώρας. Είναι κάτι που αναγνωρίζω και σέβομαι και είμαι ο τελευταίος που θα κατηγορούσε κάποιον για ξενομανία ή «πιθηκισμό», μια απαίσια λέξη που φανερώνει κοινοτισμό στα όρια του σοβινισμού και μηδενική ενσυναίσθηση. Δεν φτάνει να θέλεις όμως, πρέπει και να μπορείς. Θέλει γνώση της γλώσσας ώστε ο στίχος σου να μην είναι απλοϊκός ούτε γελοίος (που πόσοι προσέχουν το στίχο, άσε που είναι και τα δύο σε πολλές περιπτώσεις καλλιτεχνών με μητρική γλώσσα τα αγγλικά αλλά άλλες συζητήσεις αυτές) και ικανοποιητική, ή αν όχι ιντριγκαδόρικα ενδιαφέρουσα, προφορά. Ιστορικά είχαμε τέτοιες περιπτώσεις, και όσο περνάει ο χρόνος γίνονται όλο και περισσότερες, αλλά πάντα ο ελληνικός στίχος έκανε και κάνει περισσότερα κεφάλια να γυρίσουν.\nΗ ερώτηση που επανέρχεται συνεχώς είναι το αν η ελληνική γλώσσα ταιριάζει στο ροκ. Πολλοί από εκείνους που γράφουν αγγλικό στίχο απαντάνε κατηγορηματικά όχι με διάφορες χιλιοπαιγμένες δικαιολογίες που δεν έχει νόημα να επαναλάβουμε εδώ. Η δική μου γνώμη είναι διαφορετική: το ροκ ταιριάζει μια χαρά στην ελληνική γλώσσα αν έχεις ταλέντο και μπορείς να γράψεις ελληνικό ροκ στίχο. Πράγμα όχι εύκολο. Τα κατάφεραν λίγοι, και όχι σε όλη την διάρκεια της καριέρας τους, αλλά σίγουρα είναι κάτι που αξίζει να προσπαθήσεις. Η ανταμοιβή είναι μεγάλη, και σε προσωπική ικανοποίηση και σε επιτυχία, επειδή απλά ο κόσμος θέλει να ακούει το ροκ του στη γλώσσα του. Στα τέλη της δεκαετίας του ‘80 στον ανεξάρτητο μουσικό Τύπο έπαιζε πολύ το δίλημμα Last Drive ή Τρύπες για το ποιο ήταν το μεγαλύτερο γκρουπ της εποχής. Αγγλικός στίχος εναντίον ελληνικού, και το ότι υπήρχε και η υπόρρητη κόντρα Αθήνας εναντίον Θεσσαλονίκης έδινε στο δίλημμα υπαρξιακές διαστάσεις. Οι απαντήσεις ποίκιλλαν, αλλά οι πρώτοι έπαιζαν λάιβ για 300 άτομα και οι δεύτεροι για 3.000. Με μια δόση κυνισμού θα μπορούσε κάποιος να πει ότι, από τη στιγμή που τον ενδιέφερε η απήχηση στο εγχώριο κοινό, αγγλικό στίχο έγραφε όποιος δεν μπορούσε να γράψει ελληνικό.\nΈγραψα πιο πάνω για τεχνολογικές συνθήκες. Ο ρόλος τους συχνά παραβλέπεται αλλά πρακτικά είναι ίσως ο πιο σημαντικός παράγοντας της διεθνούς απήχησης ενός καλλιτέχνη. Στη δεκαετία του ‘60, που ήταν δύσκολο να ηχογραφήσεις και ελάχιστοι περνούσαν τις πόρτες των στούντιο και κατ’ επέκταση ακουγόταν στο ραδιόφωνο, το να τραγουδάς στα αγγλικά στην Ελλάδα με το μάτι στην αγορά του εξωτερικού ήταν ένα τρελό όνειρο που θα έμενε ανεκπλήρωτο. Οι Aphrodite’s Child που τα κατάφεραν με τραγουδιστή τον Ντέμη Ρούσσο, που προερχόταν επιπλέον από την πολυεθνική και κοσμοπολίτικη Αλεξάνδρεια και όχι από την (με λίγες φωτεινές εξαιρέσεις) επαρχιακή μεταπολεμική Ελλάδα, χρειάστηκε να πάνε στο Παρίσι, που δεν ήταν καν ο αρχικός προορισμός τους. Οι Socrates που προσπάθησαν με ανάλογες συνθήκες το ίδιο από την Αγγλία δεκακάτι χρόνια αργότερα δεν πλησίασαν καν την επιτυχία τους. Στις επόμενες δεκαετίες τα πράγματα δεν άλλαξαν και πολύ, αλλά από το 2000 και μετά με το ίντερνετ και την ανάπτυξη του φτηνού και αξιοπρεπούς εξοπλισμού ηχογράφησης το πράγμα άρχισε να αλλάζει ραγδαία. Σταδιακά μέσα από MySpace, YouTube, Bandcamp, Facebook, Instagram και διάφορα άλλα μέσα και δίκτυα ο καθένας πλέον μπορεί μέσα από το δωμάτιό του να απευθυνθεί σε όλο τον κόσμο, οπότε μπορεί να το κάνει σε όποια γλώσσα θέλει και το θέμα σε μεγάλο βαθμό σταματά να υφίσταται.\nΙστορικά η συντριπτική πλειοψηφία των καλλιτεχνών, σόλο ή γκρουπ, από μη αγγλόφωνες χώρες που πέτυχαν τραγουδώντας στα αγγλικά ήταν Βορειοευρωπαίοι και Σκανδιναβοί. Οι λατινογενείς, οι ανατολικές και οι χώρες του νότου είναι άλλη ιστορία: δεν τα καταφέρνουν τόσο καλά στα αγγλικά αλλά τα καταφέρνουν καλύτερα από τους άλλους στη γλώσσα τους. Η Ελλάδα βρίσκεται ανάμεσα σε δυο μεγάλες χώρες με τις οποίες βρίσκεται αδιάκοπα σε πολιτισμική ώσμωση, πότε ειρηνικά πότε όχι και τόσο. Ούτε στην Ιταλία ούτε στην Τουρκία όμως υπήρξε αντίστοιχο ζήτημα. Όλοι εκεί τραγουδούν στη γλώσσα τους, και οι ελάχιστοι που το κάνουν στα αγγλικά αντιμετωπίζονται με συγκατάβαση, περίπου σαν γραφικές περιπτώσεις. Εθνικισμός ή εθνική καλλιτεχνική αυτοπεποίθηση; Τείνω προς το δεύτερο χωρίς να παραβλέπω όμως το γεγονός ότι το μέγεθος μετράει και ότι σε καμιά από τις δύο χώρες δεν υπάρχει το ερώτημα (και το χάσμα) αν είναι Ανατολή ή Δύση.\nΓιώργος Ρωμανός – Η ζωή είναι ένα όνειρο\nΤρύπες – Βραδυνή πλάνη\nΕν Πλω -Όνειρο\nΓκούλαγκ – Απολογία\nΜουσικές Ταξιαρχίες – Ένα τραγούδι για το χειμώνα\nΛευκή Συμφωνία – Μυστικοί κήποι\nΉταν Είναι και Θα Είναι – Δεσποινίς χορεύετε;\nXaxakes – Βασιλιάς\nΕπόμενη Κίνηση – Καν’το\nΡοδάμα - Φτερά\nΜανώλης Φάμελλος – Είναι ωραία να πέφτεις\nThe Boy – Είμαι Αυτός\nΚόρε Ύδρο – Άλλη μια νύχτα σύγχυσης και γέλιου\nBazooka – Οθόνη\nΝότια Ντακότα – Γιατί κακό δεν κάνει\nH ώρα των δευτερολογιών.\nΤον λόγο έχει ο κύριος Λεβέντης:\nΑφού σε ευχαριστήσω ξανά για τη σοφία που μας χάρισες μέσω του νοητού ταξιδιού στο παρελθόν (κάποια στιγμή θα βάλω λίγη σάλτσα σε όλες τις ιστορίες από τη late 80s Θεσσαλονίκη που μου έχεις πει και θα τις πουλήσω για δικές μου σε βιβλίο), θα πω ότι φαίνεται πως δεν διαφωνούμε και πολύ δομικά. Απλά μοιάζεις πιο ανοιχτός στην πιθανότητα κάποιος Έλληνας ροκ στιχουργός να εκφραστεί με τρόπο που βοηθάει τη μουσική. Μπορεί και φιλοσοφικά και ψυχολογικά αυτή να είναι τελικά η σωστή στάση, αλλά προσωπικά έχω παραιτηθεί της αξίωσης. Το πρόβλημα μου είναι πως - ξαναλέω, αν και δεν μπορεί να αποδειχθεί - πιστεύω πως αυτός που θεωρήθηκε ως ο πρέπων στίχος για το είδος, διαμόρφωσε τελικά και την αισθητική του ήχου, πέφτοντας στη χειρότερη πιθανή αμαρτία, την κυριαρχία του στίχου επί της μουσικής. Για να το πω σχηματικά, ως φανατικούς του ελληνόφωνου ροκ φαντάζομαι πάντοτε τους ίδιους ακριβώς που θεωρούν τον Dylan καλύτερο μουσικό από τον McCartney ή τον Bacharach, το είδος του ακροατή δηλαδή με το οποίο δεν θα έπιανα ποτέ κουβέντα.\nΤο χειρότερο είναι πως δεν διακρίνω κάποια σοβαρή μουσική η κοινωνιολογική εξήγηση. Αν θεωρήσουμε μια κάποια μεταπολιτευτική λογική σοβαροφανούς κλάψας υπεύθυνη για διάφορα τέρατα που εμφανίστηκαν στις τέχνες μας, θα πρέπει να παραδεχτούμε πως το ελληνικό ροκ ήταν μάλλον αθώο του αίματος και επέδειξε σοβαρή διαγωγή. Οι περισσότεροι απέφυγαν χοντράδες και πολιτικοκοινωνικά κλισέ και μάλλον κινήθηκαν σε ένα πιο αφαιρετικό και γενικό κλίμα παρέμβασης. Ούτε πιστεύω πως η μουσική στόχευση έπαιξε σοβαρό ρόλο. Οι καλύτεροι είχαν γνήσια μελωδική φλέβα και καλή ποπ παιδεία (οι Τρύπες θα ήταν ένα εξαιρετικό γκρουπ σε οποιαδήποτε χώρα), δηλαδή τα καλύτερα από τα τραγούδια τους ήταν μια χαρά έτοιμα να υποδεχτούν έναν στίχο πιο αξιοπρεπή από αυτόν που τα έντυσε. Ξαναλέω πως καταλήγω πως το θέμα είναι τελικά εμπειρικό και απλό στην εξήγησή του. Η χώρα είναι μικρή, και τα μουσικά είδη στη δεκαετία του 80 είχαν σαφέστερα τείχη ανάμεσα τους. Όταν, λοιπόν, μια κάποια εκδοχή θεσσαλονικιώτικου ροκ επικράτησε, ήταν εύκολο να οριστεί ένας συγκεκριμένος αισθητικός χώρος από τον οποίο αποκλείστηκαν ως αταίριαστα ένα σωρό (τα περισσότερα) στιχουργικά ένστικτα. Στο τέλος της ημέρας, πιστεύω ότι όντως μιλάμε για κάτι τόσο απλό.\nΕνδιαφέρον που αναφέρεις την Τουρκία. Είναι μια καλή υπόθεση εργασίας, τι ακριβώς θα γινόταν αν ο εγχώριος καθαριστικός ήχος που κυριάρχησε ήταν λίγο πιο ανοιχτός σε μη δυτικές επιρροές, πιο παιχνιδιάρικος ή χαλαρός. Θα επηρέαζε και τον στίχο; Δεν το ξέρω, αλλά να σου πω την αλήθεια φοβάμαι να το σκεφτώ. Το μόνο που φαντάζομαι είναι κάτι σαν βαλκανικό ροκ με λίγο “ειρωνικό” τσιφτετέλι ή ακόμη περισσότερους Πυξ Λαξ. Αν ήταν κάτι τέτοιο η εναλλακτική, όχι μόνο τραγουδάω με τους Magic De Spell το “Νίψον ανομήματα”, αλλά τους αγοράζω και τις παστίλιες για τον λαιμό, να μη χάσουν νότα.\nκύριε Κάζη, έχετε εσείς κάτι να συμπληρώσετε/απαντήσετε;\nΓιώργο μου, το κείμενό σου ήταν, όπως όλα σου άλλωστε, απολαυστικό, βαθύ, ουσιώδες και επιδεχόμενο πολλαπλές αναγνώσεις. Δεν βρήκα κάτι να διαφωνήσω, ούτε και κατάλαβα να διαφωνείς κι εσύ επί της ουσίας μαζί μου. Έχω να παρατηρήσω μόνο ότι αυτό που στηλιτεύεις στο στίχο του ελληνόφωνου ροκ δεν είναι ειδικό πρόβλημα αλλά γενικό. Δεν είναι το ελληνικό ροκ (εντάξει, οι Λευκή Συμφωνία είναι darkwave οπότε και στα αγγλικά αυτός θα ήταν πάνω κάτω ο στίχος τους) είναι το ελληνικό τραγούδι, με την εξαίρεση, όπως σωστά επισημαίνεις, της ποπ που είναι εξ’ ορισμού ελαφριά. Για να σε πάρουν στα σοβαρά πρέπει να δίνεις πόνο, είτε αισθηματικό είτε κοινωνικό είτε πολιτικό.\nΆσε με να σου πω κάτι για τη μεταπολίτευση από πρώτο χέρι: ο απελευθερωτικός αέρας που έφερε αρωματίστηκε αποπνικτικά από το αριστεροχίπικο φολκλόρ. Δίπλα στο σπίτι μου έμενε μια νεοδιορισμένη φιλόλογος και πήγαινα, παιδάκι του δημοτικού, συχνά στις παρέες της. Ταγάρια, σανδάλια, αμπέχωνα, Άσσος άφιλτρος, βαθιές αναλύσεις για τις κοινωνικές αδικίες και Κώστας Χατζής. Αγάπησα τον Χατζή. Όπως βολεύει στους πολιτικούς του 21ου αιώνα να οικειοποιούνται όλα τα καλά που έρχονται που έρχονται από την ΕΕ και να ρίχνουν σ’ αυτή το φταίξιμο για τα στραβά που οφείλονται στους ίδιους, έτσι βόλευε πολύ στο σύστημα εκείνης της εποχής να ρίξει το φταίξιμο για τη χούντα αποκλειστικά στις ΗΠΑ. Ο αντιαμερικανισμός φούντωνε σε όλο το πολιτικό φάσμα (οι χίπηδες, αν και αμερικάνικο φρούτο, έκαιγαν αστερόεσσες οπότε δεν μπορεί να ήταν κακά παιδιά) συνεπώς το ροκ είχε τύχη μόνο σαν κινηματικό, ριζοσπαστικό και καταγγελτικό του δυτικού τρόπου ζωής. Η Patti Smith ήταν ιέρεια και η Debbie Harry μια “χαζογκόμενα” (η λέξη επιτρεπόταν τότε να βγαίνει ακόμη και από προοδευτικά στόματα, και σήμερα επιτρέπεται εδώ που τα λέμε όταν μιλάνε για γυναίκες της άλλης πλευράς). Το fun ήταν ύποπτο και σήκωνε φρύδια, εκτός κι αν ήτανε λαϊκό και ανατολίτικο. Η ‘Εκδίκηση της γυφτιάς’ τα επισημοποίησε όλα αυτά.\nΣυμφωνώ και με τη γνώμη σου για την κυριαρχία του στίχου επί της μουσικής, αυτή τη μάστιγα. Στο ροκ εν ρολ και στην ποπ στα ξένα δεν έχει τόση σημασία το νόημα των στίχων όσο ο ήχος τους και αυτό μας έδωσε αριστουργήματα όπως το ‘Papa Oom Mow Mow’, το ‘Be Bop-A-Lula’, το ‘Da Doo Ron Ron’ και τόσα άλλα. Εδώ όχι. Κάθε λέξη πρέπει να έχει βάρος και κρυμμένα νοήματα. Σοβαρά και βαρύγδουπα.\nΜεγαλώσαμε μαθαίνοντας να θεωρούμε αυθεντικό λαϊκό τραγούδι την κλάψα και υψηλή ποίηση επικολυρικές γλαφυρότητες όπως τα καπνισμένα τσουκάλια, τα λουριά στο σβέρκο, τους σουγιάδες στο κόκκαλο και τη δουλειά πολλή που θέλει για να γυρίσει ο ήλιος. Ο ήλιος βγαίνει για όλους λέγαν οι παλιοί, δουλειά θέλει για να γυρίσει ο τροχός (με τις γνωστές ευεργετικές συνέπειες για τον φτωχό), αλλά το να πεις ο ήλιος είναι πιο ποιητικό όπως και να το κάνουμε. Έχω πολλά να πω επί του θέματος αλλά τα έχει πει καλύτερα ο Άκης Γαβριηλίδης στο βιβλίο του Η αθεράπευτη νεκροφιλία του ριζοσπαστικού πατριωτισμού (Futura, 2006) που σου συστήνω να διαβάσεις, καθώς και οι Όρα Μηδέν από την Πάτρα στο ‘Θάνατος στους ποιητές’ που είχαμε δώσει σε δισκάκι με το Rollin’ Under, άλλο παράδειγμα δυνατού ελληνικού πανκ ροκ στίχου.


Summer in the City: Το travelgirl.gr βουτάει στην πισίνα του Hilton και δοκιμάζει ιδιαίτερα πιάτα του εστιατορίου – Travelgirl\nSummer in the City: Το travelgirl.gr βουτάει στην πισίνα του Hilton και δοκιμάζει ιδιαίτερα πιάτα του εστιατορίου\nby Markella Sharaiha / 14/08/2018 14/08/2018\nΜπορεί οι περισσότεροι να βρίσκεστε ήδη σε κάποιο νησί όμως κάποιοι έχετε γυρίσει από τις διακοπές σας ή έχετε αποφασίσει να μείνετε στην Αθήνα. Ό,τι και να συμβαίνει η super πρόταση είναι να κάνετε μία βουτιά σε μία από τις ωραιότερες πισίνες ξενοδοχείων και να φάτε υπέροχα εδέσματα από τα χέρια του Executive chef Κώστα Αθανασίου . Πού αλλού; Στο Hilton!\nΟι καινούριες ομπρέλες σε χρώμα γκρι της άμμου και οι λευκές, μεγαλύτερες ξαπλώστρες, προσδίδουν στο ήδη εντυπωσιακό σκηνικό μια ατμόσφαιρα γαλήνης και διακριτικής πολυτέλειας.\nΑκριβώς δίπλα, το Oasis Pool Bar & Grill λανσάρει ένα νέο, μεσογειακό μενού, το οποίο φυσικά και δοκίμασα μετά τη βουτιά μου.\nΜε το που μπήκα στο ξενοδοχείο και κατευθύνθηκα στο χώρο της πισίνας, αισθάνθηκα ότι βρισκόμουν σε ένα νησί και σε καμία περίπτωση στην καρδιά της Αθήνας! Από τη μία η διακόσμηση κι από την άλλη το περιβάλλον σε κάνουν να νιώθεις ευτυχισμένος που κάνεις διακοπές στο…σπίτι σου!\nΑφού λοιπόν έκανα τη βουτιά μου παραγγείλαμε με τη φίλη μου smoothies, το ένα ήταν το αποτοξινωτικό, Green Power, με σπανάκι, κέιλ, τζίντζερ, και λάιμ και το άλλο το αρωματικό Exotic Touch με γάλα καρύδας, μπανάνα και φυστικοβούτυρο. Δεν ήξερες ποιο να πρωτοπιείς.\nΛόγω του ότι αγαπώ την υγιεινή διατροφή ήταν ό,τι έπρεπε μέχρι να φάμε τις γευστικές προτάσεις του Κώστα Αθανασίου.\nΙδιαίτερες γεύσεις από τα μαγικά χέρια του Executive chef Κώστα Αθανασίου\nΛίγο μετά τις 14.00 ήρθε ο supervisor του εστιατορίου, Αλέξης Κολέτσος, για να μας προτείνει μερικά πιάτα από το menu.\nΕίκοσι λεπτά αργότερα όλα ήταν έτοιμα και το ένα πιάτο κατέφθανε μετά το άλλο. Η σαλάτα ήταν με βάση τον καπνιστό τόνο Καλύμνου, δροσερή και ιδανική για τις υψηλές θερμοκρασίες.\nΤο πιάτο με την εξαιρετική διακόσμηση που έκλεψε την παράσταση καθώς ήταν μοναδικό στη γεύση ήταν αυτό με το καλαμάρι φρέσκο με σιμιγδαλένια κρούστα και πικάντικη μαγιονέζα.\nΑπό τις ιδιαίτερες γεύσεις που αξίζει να δοκιμάσεις είναι η μαύρη ταραμοσαλάτα με ξύσμα αυγοτάραχου\nενώ μην φύγεις αν δεν φας το burger γαλοπούλας με αυγό, μανιτάρια και πατάτες τηγανητές.\nΚάθε Πέμπτη και Παρασκευή νυχτερινό μπάνιο από τις 21.00\nΜπορεί η πισίνα του Hilton να λειτουργεί από τις 8:00 π.μ. έως τις 9:00 μ.μ. και το Oasis Pool Bar & Grill να σερβίρει από τις 10:00 π.μ. έως τις 7:30 μ.μ. ωστόσο υπάρχουν δύο μέρες όπου επιτρέπεται το νυχτερινό μπάνιο. Κάθε Πέμπτη και Παρασκευή, από τις 21:00 ως τη 1:00, μπορεί κανείς να απολαύσει το νυχτερινό μπάνιο με τιμή εισόδου €15.\nΤο σίγουρο είναι ότι το Hilton αποτελεί στολίδι για την Αθήνα και φροντίζει τώρα το καλοκαίρι να έχει το κατάλληλο περιβάλλον για να σε κάνει να νιώθεις ότι είσαι διακοπές και όχι στην πόλη!\n*Η ημερήσια είσοδος κοστίζει €35 τις καθημερινές (€25 μετά τις 6:00 μ.μ.) και €55 τα Σαββατοκύριακα. Αποκτήστε την τρίμηνη ή τη μηνιαία συνδρομή, για ν’ απολαμβάνετε την μεγαλύτερη πισίνα στο κέντρο της Αθήνας όλο το καλοκαίρι. Για περισσότερες πληροφορίες, τηλεφωνήστε στο 210-7281801.\nhiltonhilton athenshilton athens swimming poolhilton restaurantoasis pool baroasis pool bar grillpool athenssummer in the cityεστιατόριο hiltonμαρκέλλα σαράιχαπισίνες ελλάδα ξενοδοχείαπισίνες ξενοδοχεία\n← Άνδρος: Οι παραλίες της έχουν κάτι που δε θα το βρεις σε κανένα άλλο νησί!\nΤο travelgirl.gr σου προτείνει να φας στα 5 top εστιατόρια της Γλυφάδας →


Αρχείο συντάκτη: ΚΑΤΣΟΥΛΗ ΑΙΚΑΤΕΡΙΝΗ\n25η Μαρτίου 1821: Την Εθνική Επέτειο τίμησε το Νηπιαγωγείο Φαρακλάτων\nΔημοσιεύθηκε 25 Μαρτίου 2022 από τον/την ΚΑΤΣΟΥΛΗ ΑΙΚΑΤΕΡΙΝΗ\nΤα παιδιά αγάπησαν την εθνική επέτειο της 25ης Μαρτίου 1821, γιατί μπήκαν στους ρόλους των ηρώων, νιώθοντας και τα ίδια ήρωες! Με περίσσια περηφάνια και καμάρι στη γιορτή που διοργανώθηκε στο σχολείο για τον εορτασμό της Εθνικής Επετείου, τα παιδιά είπαν δυνατά τα ποιήματα τους.\nΟι μέρες κύλησαν αφηγούμενες τα ιστορικά γεγονότα. Η ιστορία της Επανάστασης του 1821 χρόνο με το χρόνο: οι αιτίες της, οι αφορμές, οι φωτεινές και οι σκοτεινές στιγμές της. Δοσμένη με απλά, κατανοητά λόγια που βοήθησαν τα παιδιά να κάνουν την πρώτη γνωριμία με το γεγονός που στάθηκε η απαρχή της ίδρυσης του σύγχρονου ελληνικού κράτους… Δύο αιώνες πριν, οι Έλληνες τη τύχη τους απαίτησαν μόνοι τους να ορίζουν. Όποιος ελεύθερα συλλογάται, συλλογάται καλά. (Ρ. Φεραίος)\nΤα έργα τέχνης , που είναι αφιερωμενα στην Ελληνική Επανάσταση, τραβηξαν τη προσοχή και το ενδιαφέρον των παιδιών. Οι απορίες και οι περιγραφές έπεσαν βροχή μιας και τα ερεθίσματα ήταν πολλά.\nΠοια ιστορία κρύβεται πίσω απο την εικόνα;\nΓιατί έχουν μακριά μαλλιά και μουστάκι;\nΠως νιώθεις βλέποντας το πίνακα;\nΈπειτα προτείναμε στα παιδιά να ζωγραφίσουν το πορτραίτο του ήρωα που τους εντυπωσίασε και δημιούργησαν το δικό τους πίνακα με τα γεγονότα\nΜάθαμε τραγούδια όπως ο Θούριος και Δε χορταίνω να βλέπω τον ήλιο και χορέψαμε παραδοσιακούς χορούς, τα κλεφτόπουλα και ευζωνάκια Λέρου.\nΑναφερθήκαμε στην ενδυμασία του Εύζωνα και τι συμβολίζει η στολή του. Δημιουργήσαμε μια κούκλα με παραδοσιακή φορεσιά , μολυβοθήκη με τους Εύζωνες και την Ελληνική σημαία\nΔε παραλείψαμε να αφιερώσουμε χρόνο και στη θρησκευτική πλευρά της 25ης Μαρτίου, στον Ευαγγελισμό της Θεοτόκου και της αναγγελίας της χαρμόσυνης είδησης που έφερε ο Αρχάγγελος Γαβριήλ στη Μαρία, για τη γέννηση του Χριστού. Γι αυτό οι εικόνες του Ευαγγελισμού έχουν συνήθως φωτεινά χρώματα για να δείξουν αυτο το λαμπρό γεγονός!\nΚατηγορία: 25η Μαρτίου, Εκδηλώσεις\t| Με ετικέτα 25 Μαρτίου 1821, Διπλή γιορτή, Ήρωες της Επανάσταης\nΌτι θα μάθω στο νηπιαγωγείο!\nΔημοσιεύθηκε 8 Μαρτίου 2022 από τον/την ΚΑΤΣΟΥΛΗ ΑΙΚΑΤΕΡΙΝΗ\nΤι συμβαίνει στο Νηπιαγωγείο;\nΟ Νηπιαγωγός παρέχει ένα Εκπαιδευτικό πρόγραμμα που ανταποκρίνεται στις ανάγκες και τα ενδιαφέροντα των παιδιών. Αυτό προσφέρει στα παιδιά μια σειρά ευκαιριών που τα βοηθούν να αναπτύξουν την επιθυμία να μάθουν, να εξερευνήσουν τη γλώσσα, να πειραματιστούν και να κοινωνικοποιηθούν.Στα Νηπιαγωγεία τα παιδιά γίνονται ανεξάρτητα στο να κάνουν επιλογές και να φτιάχνουν πράγματα για τον εαυτό τους. Αυτό τα βοηθάει να μαθαίνουν να παίρνουν αποφάσεις και να είναι υπεύθυνα.\nΤα παιδιά μαθαίνουν για τους αριθμούς και τις έννοιες των αριθμών κάνοντας κατασκευές με κύβους, λύνοντας γρίφους (puzzles) και παίζοντας παιχνίδια.\nΣτα Νηπιαγωγεία δημιουργούνται φιλίες μεταξύ των παιδιών και των γονιών τους.\nΣτα Νηπιαγωγεία τα παιδιά ασχολούνται με ομαδικές και ατομικές δραστηριότητες. Θα μάθουν να μοιράζονται, να συνεργάζονται αλλά και να εργάζονται ανεξάρτητα.\nΕίναι ευπρόσδεκτα παιδιά και οικογένειες κάθε πολιτισμικής προέλευσης.\nΤα παιδιά μαθαίνουν τη γλώσσα μιλώντας, ακούγοντας, διαβάζοντας, τραγουδώντας και διηγούμενα ιστορίες.\nΤα παιδιά φέρνουν κολατσιό και φαγητό απ’ το σπίτι και τα απολαμβάνουν στο Νηπιαγωγείο. Μαθαίνουν για την υγιεινή διατροφή και πώς να διαχειρίζονται την τσάντα του φαγητού τους, τα δοχεία και τα περιτυλίγματα. Παρατηρούν και μαθαίνουν να είναι κοινωνικά και να επικοινωνούν στη διάρκεια αυτών των ωρών.\nΣτα Νηπιαγωγεία θα υπάρχουν εσωτερικές και υπαίθριες δραστηριότητες. Θα υπάρχουν ώρες δράσης και ώρες ησυχίας. Τα παιδιά μαθαίνουν διασκεδάζοντας.\nΠοια είναι τα οφέλη του Νηπιαγωγείου;\nΤα παιδιά θα τα καταφέρουν καλύτερα στο σχολείο. Μαθαίνουν να ανήκουν σε μια ομάδα, να κάνουν φίλους, μαθαίνουν να εκφράζουν τον εαυτό τους με αυτοπεποίθηση και μαθαίνουν να αισθάνονται άνετα σε περιβάλλοντα εκτός του σπιτιού τους.\nΟ θεσμός του ολοήμερου νηπιαγωγείου\nΣτο Ολοήμερο Νηπιαγωγείο :\nΠαρέχεται περισσότερος χρόνος για εξατομικευμένη εκπαίδευση.\nΥπάρχει περισσότερος χρόνος, ώστε να αναπτύξουν τα παιδιά μια θετική αυτοεικόνα και περισσότερο σεβασμό για τον εαυτό τους και για τους άλλους.\nΟι χρονικές φάσεις για μαθησιακές εμπειρίες είναι μεγαλύτερες, και πραγματοποιούνται σε πιο ξεκούραστη ατμόσφαιρα.\nΥπάρχει περισσότερος χρόνος για την παιδαγωγό να παρατηρεί και να ανακαλύπτει τις ατομικές ανάγκες των παιδιών, αλλά και να δείχνει μεγαλύτερη προσοχή στο καθένα χωριστά.\nΥπάρχει μεγαλύτερη ευλυγισία στο πρόγραμμα και παρέχεται περισσότερος χρόνος για παιχνίδι, συζητήσεις, εξερευνήσεις, ανακαλύψεις, πρακτική στην ανάπτυξη δεξιοτήτων και τη λήψη αποφάσεων, καθώς και για δραστηριότητες που συνήθως δεν αναπτύσσονται αρκετά στο κλασικό πρόγραμμα (π.χ. εκπαιδευτικοί περίπατοι, μαγειρική, δραματοποίηση ή κουκλοθέατρο).\nΔίδονται περισσότερες ευκαιρίες στα παιδιά, ώστε να αναπτύξουν κοινωνικές σχέσεις με τα άλλα παιδιά ή τις παιδαγωγούς.\nΠαρέχεται επιπλέον χρόνος στα παιδιά να μιλούν για τις εμπειρίες τους, να επιλύουν προβλήματα και να σκέφτονται κριτικά.\nΥπάρχει μεγαλύτερη εξισορρόπηση μεταξύ των δραστηριοτήτων που προτείνονται από την παιδαγωγό και αυτών που ξεκινούν από τα παιδιά.\nΗ παιδαγωγική αξιοποίηση της ώρας του γεύματος διευρύνει το πεδίο εμπειριών και γνώσεων των παιδιών, δίνει στα παιδιά την ευκαιρία να κατακτήσουν δεξιότητες, να αναπτύξουν την αυτονομία τους, να επικοινωνήσουν και παράλληλα να αποκτήσουν σωστές διατροφικές συνήθειες και να κατακτήσουν αντίστοιχους τρόπους συμπεριφοράς κατά την ώρα του γεύματος. Η Νηπιαγωγός φροντίζει ώστε η αίθουσα που θα πραγματοποιείται το γεύμα να χρησιμοποιείται αποκλειστικά για αυτό το σκοπό ή φροντίζει ώστε να παραδίδεται καθαρή μετά το γεύμα, αν πρόκειται να χρησιμοποιηθεί ως αίθουσα διδασκαλίας.\nΣτο Ολοήμερο Πρόγραμμα προβλέπεται χρόνος για την ξεκούραση των νηπίων μετά το γεύμα. Οι νηπιαγωγοί δημιουργούν ευνοϊκές συνθήκες ξεκούρασης και χαλάρωσης, σε ειδικά διαμορφωμένο χώρο – «γωνιά ξεκούρασης». Η γωνιά ξεκούρασης δημιουργείται σε κατάλληλο σημείο της αίθουσας και αποτελεί ένα χώρο ευχάριστο και οικείο, στον οποίο τα παιδιά νιώθουν ασφάλεια. Η ώρα της χαλάρωσης και της ξεκούρασης έχει παιδαγωγική αξία, καθώς τα παιδιά εσωτερικεύουν κανόνες της κοινωνικής ζωής, μαθαίνουν να αναγνωρίζουν και να αποδέχονται τις ανάγκες των άλλων, μαθαίνουν να αυτοπειθαρχούν και να αναπτύσσουν αίσθημα αλληλεγγύης.\nΚατηγορία: Άρθρα εκπαιδευτικού ενδιαφέροντος, Γενικά\t| Με ετικέτα Δεξιότητες, Ολοήμερο Νηπιαγωγείο, Ολοήμερο πρόγραμμα, Ολοήμερο τμήμα


Μονοκιάλι Mono 6x18 T* - Ελληνικά - ΤΗΛΕΣΚΟΠΙΑ, ΚΙΑΛΙΑ, ΜΙΚΡΟΣΚΟΠΙΑ, CELESTRON,VIXEN,ZEISS,SKYWATCHER, ΒΙΒΛΙΑ ΑΣΤΡΟΝΟΜΙΑΣ, ΑΓΟΡΑ ΑΘΗΝΑ - ΘΕΣΣΑΛΟΝΙΚΗ\nΤο Mono 6x18 T* είναι τηλεσκόπιο και μεγεθυντικός φακός σε ένα. Αυτό επιτυγχάνεται χάρη στην πολύ μικρή ελάχιστη απόσταση εστίασης, 30 cm. Παράλληλα, έχει μεγάλο οπτικό πεδίο, 120 m. Είναι ιδιαίτερα πρακτικό για αθλητικές εκδηλώσεις, ενώ το μεγάλο οπτικό του πεδίο το καθιστά ιδανικό για παρατήρηση εντόμων σε μεσαίες αποστάσεις.\nΜεγέθυνση: 6 x\nΔιάμετρος φακού: 18 mm\nΠαράγοντας λυκόφωτος: 10.4\nΟπτικό πεδίο στα 1000m: 120 m\nΥποκειμενική γωνία θέασης: 41 °\nΕλάχιστη απόσταση εστίασης: 0.3 m\nΠαρακαλώ ενημερώστε με για την τιμή του προϊόντος ZEISS Μονοκιάλι Mono 6x18 T*, με κωδικό: CZ-522051.


Μία σύλληψη για την περίεργη δολοφονία του Έλληνα στην Ίμβρο - Gatanews\nΜία σύλληψη για την περίεργη δολοφονία του Έλληνα στην Ίμβρο\nΠερισσότερες πληροφορίες έρχονται στο φως για τον 86χρονο Έλληνα Ζαφείρη Πινάρη, ο οποίος βρέθηκε δολοφονημένος και δεμένος χειροπόδαρα μέσα στο σπίτι του στην Ίμβρο.\nΣύμφωνα μάλιστα με τουρκικές πηγές για την υπόθεση έχει συλληφθεί ένας ύποπτος και ανακρίνονται τρία ακόμα άτομα.\n«Ο άνθρωπος αυτός κατοικούσε απομονωμένος σε μία αγροικία πάνω στο βουνό. Σπανίως κατέβαινε στην πόλη. Του άρεσε η φύση και τα ζώα του. Τον βρήκαν δολοφονημένο χειροπόδαρα και η αστυνομία ερευνά αν το κίνητρο της δολοφονίας ήταν η ληστεία ή κάτι άλλο. Τη σορό του μετέφεραν για νεκροψία στην Προύσα», αναφέρει ο πρόεδρος Ιμβριακής Ένωσης Μακεδονίας Θράκης, Παύλος Σταματίδης.\nΌπως τονίζει, τα περιστατικά ληστείων στο νησί «δεν είναι σύνηθες φαινόμενο», ενώ δηλώνει σίγουρος, ότι οι αρχές θα έχουν άμεσα όλες τις πληροφορίες. Στην Ίμβρο αυτήν την εποχή κατοικούν 550 Έλληνες. O πληθυσμός τους δεν αποτελείται μόνο από ηλικιωμένους.\nPrevious Σε κρίσιμη κατάσταση οπαδός του ΠΑΟΚ που δέχθηκε επίθεση στα Εξάρχεια\nNext Χανιά: Επιχείρησαν να λιντσάρουν τον δολοφόνο του 43χρονου\nΤσουνάμι σε water park «σάρωσε» τους πάντες! 44 τραυματίες\nΠυροβολισμοί σε αυτοκίνητο στον Χολαργό


0 Σχόλιο(α) 282 Εμφανίσεις\nΤι σημαίνει δύσκολος σκύλος; Συνήθως είναι ο σκύλος που ονομάζεται φοβικός και γι’ αυτόν τον λόγο εκδηλώνει επιθετική συμπεριφορά, χωρίς να σημαίνει ότι είναι άγριος.\nΑυτά τα σκυλάκια, εφόσον τα έχουμε από κουτάβια ή και από πιο μεγάλες ηλικίες φαντάζει δύσκολο να καταφέρουμε να τα εντάξουμε στην οικογένεια. Γίνεται όμως εύκολο εφόσον υπάρχει θέληση και αγάπη προς τον σκύλο μας. Υπάρχουν τρόποι που πρέπει να γνωρίζετε και να εφαρμόσετε!\nΔεν θέλει παραπάνω θαλπωρή απ’ όσο οποιοσδήποτε άλλος σκύλος\nΠολλοί ιδιοκτήτες σκύλων πιστεύουν ότι η αγκαλιά και τα χάδια θα συνεφέρουν έναν φοβικό σκύλο. Αυτό είναι λάθος. Το χάδι στον εγκέφαλο του σκύλου σημαίνει ότι επιβραβεύεται για κάτι. Αν λοιπόν την ώρα που φοβάται ή εκδηλώνει αρνητική συμπεριφορά εσείς το χαϊδεύετε, τότε ο φόβος του θα ενταθεί.\nΕκθέστε τον σκύλο σας στους φόβους του\nΜην αποφεύγετε να εκθέτετε τον σκύλο σας στους φόβους του. Η αντιμετώπιση κάθε φοβίας είναι η έκθεση σε αυτήν τόσο για τους ανθρώπους όσο και για τους σκύλους. Αν φοβάται τους άλλους σκύλους, φροντίστε στις καθημερινές σας βόλτες να πηγαίνετε σε μέρη που έχει πολλούς σκύλους. Τέτοια μέρη είναι οι πολυσύχναστες πλατείες, τα πάρκα σκύλων και άλλες περιοχές που μπορεί στην γειτονιά σας να είναι «στέκια σκύλων».\nΔεν χρειάζεται την αμέριστη προσοχή σας\nΕίναι λογικό να έχετε άγχος για το πώς θα εξελιχθεί η συμπεριφορά του σκύλους σας, ωστόσο θα πρέπει να είστε ιδιαίτερα προσεκτικοί με την προσοχή που του δίνετε. Το σωστό σύμφωνα με τους εκπαιδευτές είναι να τον αγνοούμε όταν φοβάται. Σε μία αγέλη σκύλων, ένα φοβικό σκυλάκι δεν χαίρει καμίας απολύτως προσοχής μέχρι να ξεπεράσει τον φόβο του και να ενταχθεί. Προσφέρετέ του την αγκαλιά σας και το χάδι σας, όταν δεν φοβάται, αλλιώς επιβραβεύετε αυτή την συμπεριφορά.\nΟ φοβικός σκύλος δεν χρειάζεται κρησφύγετο\nΜην αφήσετε τον σκύλο σας να πάει να κρυφτεί κάτω από το κρεβάτι για να αισθανθεί καλύτερα. Πρέπει να αισθάνεται ασφαλής κοντά σας και μαζί σας. Χρησιμοποιήστε το λουράκι του για να το κρατάτε δίπλα σας, χωρίς να του μιλάτε ή να το χαϊδεύετε, απλά να το κρατάτε κοντά σας. Έτσι θα μάθει να ξεπερνάει τους φόβους του μαζί σας.\nΝα είστε ήρεμοι και σταθεροί στην συμπεριφορά σας, είναι θέμα χρόνου να δείτε την αλλαγή προς το καλύτερο!


Πολύ γέλιο: Ο μικρός αδελφός επεμβαίνει για να «σώσει» τη μεγάλη αδελφή του [video] | TGBNEWS\nΠολύ γέλιο: Ο μικρός αδελφός επεμβαίνει για να «σώσει» τη μεγάλη αδελφή του [video]\nΑπό τις πιο περίπλοκες σχέσεις, μπορούμε να πούμε ότι είναι αυτές ανάμεσα στα αδέλφια. Πρόκειται για μία σχέση αγάπης, αλλά και ανταγωνισμού, θυμού, αλλά και συνεργασίας. Τα αδέλφια, λένε, ότι πριν αγαπηθούν, μαθαίνουν να ανταγωνίζονται μεταξύ τους. Άλλωστε, έχουν να διεκδικήσουν τους ίδιους στόχους, όπως η αγάπη, η προσοχή, το ενδιαφέρον, των γονιών, των παππούδων και γενικότερα του περιβάλλοντος, που τα περιστοιχίζει.\nΜεγαλώνοντας, όμως, συνειδητοποιούν πόσο λάθος κάνουν και τη θέση του ανταγωνισμού έρχεται να πάρει για τα καλά η αγάπη, που ούτως ή άλλως υπάρχει ανάμεσά τους, από την αρχή. Μάλιστα, όταν το απαιτεί η περίσταση, σε όποια ηλικία και αν βρίσκονται, τα αδέλφια θα υπερασπιστούν το ένα το άλλο. Θα το φροντίσουν, θα τα βάλουν με άλλους, θα ανορθώσουν το ανάστημα τους, θα γίνουν τοίχος προστασίας. Και αν είναι και εκδηλωτικά, θα χυμήξουν σε όποιον τα βάλει με τον αδελφό ή την αδελφή τους.\nΌπως έκανε, ένας 2χρονος αδελφός , προκειμένου να «σώσει» τη μεγάλη του αδελφή! Η 6χρονη Ruby, είχε επιδείξεις στον αγώνα της πάλης, όπου πηγαίνει και με έναν συναθλητή της παρουσίασαν το δικό τους νούμερο, μπροστά στο κοινό. Ανάμεσα στους θεατές βρίσκονταν ο μπαμπάς της και ο 2χρονος αδελφός της. Μόλις, όμως, εκείνος είδε τη μεγάλη του αδελφή να παλεύει, θεώρησε ότι το αγόρι τής επιτίθεται και χωρίς δεύτερη σκέψη, όρμησε στο παρκέ, προκειμένου να τη βοηθήσει. Οι στιγμές που ακολούθησαν, είναι απολαυστικές, και σκόρπισαν γέλιο, αλλά και συγκίνηση στον κόσμο, που βρέθηκε στις επιδείξεις. Δείτε το βίντεο, θα σας φτιάξει τη μέρα!\nTGBNEWS: Πολύ γέλιο: Ο μικρός αδελφός επεμβαίνει για να «σώσει» τη μεγάλη αδελφή του [video]


Pedigree® | Τα προϊόντα μας\nΜάθετε τι περιέχουν οι τροφές μας\nΠλήρης ξηρή τροφή Pedigree®:\n100% πλήρης και επιστημονικά σχεδιασμένη τροφή με τη βοήθεια κτηνιάτρων και διατροφολόγων του Waltham™ Centre for Pet Nutrition. Ενισχύει τη φυσική άμυνα του οργανισμού, το υγιές δέρμα & τρίχωμα, την καλή πέψη, ενώ βοηθά και στον καθαρισμό των δοντιών του σκύλου σας.\nΠλήρης υγρή τροφή Pedigree®:\nΗ υγρή τροφή Pedigree® είναι 100% πλήρης και ισορροπημένη. Η υγρή τροφή μας περιέχει περίπου τέσσερις φορές λιγότερες θερμίδες ανά γραμμάριο σε σχέση με τη μέση ξηρή τροφή.\nΣτοματική φροντίδα Pedigree®:\n4 στους 5 σκύλους άνω της ηλικίας των 3 ετών πάσχουν από ουλίτιδα, γι’ αυτό ο σκύλος σας χρειάζεται τακτικό πρόγραμμα οδοντικής φροντίδας. Έχει αποδειχθεί επιστημονικά ότι η καθημερινή χρήση Pedigree® Dentastix® μειώνει τον σχηματισμό της πέτρας έως 80%, καθαρίζει τα δυσπρόσιτα δόντια και ενισχύει την υγεία των ούλων, χάρη στον συνδυασμό της ειδικής υφής και των δραστικών συστατικών του.\nΥγιεινές λιχουδιές και σνακ για χαρούμενους σκύλους. Είτε πρόκειται για εκπαίδευση, επιβράβευση ή απλό παιχνίδι, τα προϊόντα της Pedigree® είναι ο νόστιμος και υπεύθυνος τρόπος να δεθείτε με τον σκύλο σας και να φροντίσετε την ευεξία του.


Κίνημα Κονδύλη 10ης Οκτωβρίου 1935 - Βικιπαίδεια\nΗ σήμανση τοποθετήθηκε στις 2019/10/29.\nΤο Κίνημα της 10ης Οκτωβρίου 1935 που έμεινε γνωστό ως Κίνημα Κονδύλη 1935, οργανώθηκε και εκτελέστηκε από φιλοβασιλικούς ανώτατους αξιωματικούς, υπό την ηγεσία του υποστράτηγου ε.α. Γεωργίου Κονδύλη, με σκοπό την ανατροπή της νόμιμα εκλεγμένης κυβέρνησης του Παναγή Τσαλδάρη.\nΟ υποστράτηγος ε.α. Γεώργιος Κονδύλης, το καλοκαίρι του 1935\nΣυγκεκριμένα, στις 10 Οκτωβρίου 1935, οι αρχηγοί των Ενόπλων Δυνάμεων της χώρας, υποστράτηγος Αλέξανδρος Παπάγος, πτέραρχος Γεώργιος Ρέππας και υποναύαρχος Δημήτριος Οικονόμου, επισκέφτηκαν τον πρωθυπουργό της χώρας, Παναγή Τσαλδάρη, και του ζήτησαν να παραιτηθεί καθώς κρίθηκε ανίκανος να χειριστεί το ζήτημα της επαναφοράς της Βασιλείας στην Ελλάδα.\nΑμέσως, σχηματίστηκε κυβέρνηση με πρωθυπουργό το Γεώργιο Κονδύλη και υπουργό Στρατιωτικών τον Αλέξανδρο Παπάγο και, την ίδια μέρα, παρουσιάστηκε στη συνεδρίαση της Βουλής (Ε΄ Συντακτική Εθνοσυνέλευση), που ήταν η εναρκτήρια μετά τις θερινές διακοπές, και ορκίστηκε. Σε ένδειξη διαμαρτυρίας για την κατάληψη της εξουσίας, ο Τσαλδάρης και οι 165 βουλευτές του κόμματός του αποχώρησαν από τη συνεδρίαση. Οι 82 βουλευτές που έμειναν ενέκριναν Ψήφισμα της Κυβέρνησης Κονδύλη, σύμφωνα με το οποίο καταργήθηκε το πολίτευμα της αβασίλευτης δημοκρατίας, επαναφέρθηκε προσωρινά σε ισχύ το Σύνταγμα του 1911 και ορίστηκε η διεξαγωγή δημοψηφίσματος για τις 3 Νοεμβρίου. Ο Κονδύλης έγινε αντιβασιλιάς, διατηρώντας ταυτόχρονα το αξίωμα του πρωθυπουργού, ενώ ο Πρόεδρος της Δημοκρατίας, Αλέξανδρος Ζαΐμης, υποχρεώθηκε να παραιτηθεί.\nΜε το "Κίνημα της 10ης Οκτωβρίου" η διαδικασία της Παλινόρθωσης της Μοναρχίας μπήκε στην τελική της φάση. Στο δημοψήφισμα της 3ης Νοεμβρίου 1935 εγκρίθηκε η αλλαγή του πολιτεύματος, κάτω από τη σκιά του στρατιωτικού νόμου και με αποχή της βενιζελικής παράταξης.\nΣτις 30 Νοεμβρίου, ο βασιλιάς Γεώργιος Β΄, πέντε μέρες μετά την επιστροφή του στην Ελλάδα, ανέθεσε το σχηματισμό κυβέρνησης στον Κωνσταντίνο Δεμερτζή.\nΔείτε επίσης: Κυβέρνηση Γεωργίου Κονδύλη 1935\nΑνακτήθηκε από "https://el.wikipedia.org/w/index.php?title=Κίνημα_Κονδύλη_10ης_Οκτωβρίου_1935&oldid=8695827"


Ο απολογισμός του Γ. Παλλη και του ΣΥΡΙΖΑ την 4αετια στην Λέσβο (ΒΙΝΤΕΟ) - LesvosPost.com | ΕΙΔΗΣΕΙΣ & ΝΕΑ ΤΗΣ ΛΕΣΒΟΥ\nHome / Βίντεο / Δελτία τύπου / Εκλογές / Λέσβος / Πολιτική / Ο απολογισμός του Γ. Παλλη και του ΣΥΡΙΖΑ την 4αετια στην Λέσβο (ΒΙΝΤΕΟ)\nΟ απολογισμός του Γ. Παλλη και του ΣΥΡΙΖΑ την 4αετια στην Λέσβο (ΒΙΝΤΕΟ)\n6/11/2019 11:00:00 π.μ. Βίντεο, Δελτία τύπου, Εκλογές, Λέσβος, Πολιτική\nΣυνέντευξη έδωσε χτες στα τοπικά ΜΜΕ της Λέσβου ο βουλευτής του Ν. Λέσβου του ΣΥΡΙΖΑ Γ. Παλλης αναλύοντας το έργο της κυβέρνησης και του ίδιου στο Β. Αιγαίο.\nΒΙΝΤΕΟ ΕΡΤ ΑΙΓΑΙΟΥ/ Γ. ΠΑΠΑΔΟΠΟΥΛΟΣ


Αντώνης Μαρκαντώνης 24/04/2018 | 22:56\nΈδειξε βελτιωμένη εικόνα κόντρα στη Μετς το Σάββατο, καταφέρνοντας να αποσπάσει την εκτός έδρας ισοπαλία με 1-1. Μετά την ισοπαλία αυτή η ομάδα του Γκαράντ μπορεί να συμπλήρωσε 5 αγωνιστικές χωρίς νίκη, όμως ευνοήθηκε από την ήττα της Τρουά αυξάνοντας στους 7 τη διαφορά της από την επικίνδυνη ζώνη.\nΠαραμένουν εκτός οι Σαντινί και Κουάκου, ενώ θα λείψουν επίσης σήμερα οι Πίτερς και Ντιομαντέ.\nΤα 5 από τα 7 τελευταία της ματς έχουν λήξει στα 2-3 γκολ.\nΈδωσε σημεία ζωής το Σάββατο όπου εκμεταλλεύθηκε την έδρα της, για να επικρατήσει δίκαια με 2-0 της Ανζέ. Η νίκη αυτή έβαλε τέλος στο αρνητικό σερί 9 αγωνιστικών που μετρούσε η ομάδα του Ντεμπέβ, ενώ αύξησε στους 4 βαθμούς τη διαφορά της από την επικίνδυνη ζώνη!\nΧωρίς σοβαρές απουσίες η Τουλούζ.\nΟι 5 από τις 6 τελευταίες εξόδους της έχουν λήξει στο Under 2.5.\nΤεράστιο το βαθμολογικό ενδιαφέρον και από τις δύο πλευρές, αφού χρειάζονται τους βαθμούς στη μάχη που δίνουν για την παραμονή της. Η ομάδα πάντως που μπορούμε να πούμε πως θέλει περισσότερο το τρίποντο είναι η Τουλούζ, αφού έτσι θα αυξήσει στους 7 τη διαφορά της από την επικίνδυνη ζώνη. Αμφότερες αγωνιστικά έδειξαν βελτιωμένη εικόνα στα ματς του Σαββάτου. Ωστόσο θα πρέπει αν αναφέρουμε πως η μεν Καέν έρχεται με αρκετές απουσίες σήμερα, ενώ οι δε βιολετί παρουσιάζουν μεγάλες αδυναμίες μακριά από την έδρα τους.\nΔιαβασμένο το σετ αποδόσεων είναι η αλήθεια, με την απόδοση της ισοπαλίας (2.75) να τα λέει όλα... Το ποντάρισμα που θα κάνουμε εμείς είναι τα 2-3 γκολ, που το βρίσκουμε στο 2.02 στη [Stoiximan]. Θεωρούμε πως και οι δύο θα αποφύγουν να πάρουμε μεγάλα ρίσκα, και το γεγονός αυτό θα έχει ως αποτέλεσμα να μην ξεφύγει το τελικό σκορ.\n19:45 Καέν-Τουλούζ Total Goals 2-3 Goals 2.02 10 0-0 -10.00


Μιχάλης Τρίκκας, αρθρογράφος - Commonality - Page 2 of 4\nΑντιμετωπίζει βαρύτατες κατηγορίες και έχει απέναντί του τον Τύπο, τη Δικαιοσύνη και μια μεγάλη μερίδα του πολιτικού κατεστημένου. Παρ' όλα αυτά δείχνει αξιοσημείωτη ανθεκτικότητα. Ίσως επειδή με την καμπάνια του περί εναλλακτικών γεγονότων, fake news και κυνήγια μαγισσών θόλωσε τόσο τα νερά ώστε το όριο μεταξύ αλήθειας και ψέματος να έχει γίνει πιο δυσδιάκριτο από ποτέ για την αμερικανική κοινή γνώμη.\n«Χρησιμοποιούν τα δεδομένα για να χτίσουν διαφημιστικά προφίλ» σημειώνει ο Πίτερ Λεντς, αναλυτής της Dstillery, μιας από τις λίγες εταιρίες που έχουν μείνει να ανταγωνίζονται την Google στον τομέα της. «Περισσότερα δεδομένα σημαίνουν περισσότερα κέρδη γι' αυτούς» υπογραμμίζει. Μπροστά σε ένα τέτοιο τεχνολογικό θαύμα, χαλάλι η ιδιωτική ζωή. Για τους λίγους οπισθοδρομικούς που παρ' όλα αυτά τρομάζουν με κάτι τέτοια, υπάρχει πάντως λύση. Μια επίσκεψη στον ιστότοπο deseat.me χρησιμοποιεί πρωτόκολλα της Google ώστε κάποιος να διαγράψει σχεδόν ολοκληρωτικά τα ίχνη του από το Διαδίκτυο. Αργά ή γρήγορα, μάλλον εκεί θα καταλήξουμε όλοι μας...\nΤην ημέρα που το πρακτορείο Bloomberg ανακήρυττε τον Τζεφ Μπέζος ως “τον πλουσιότερο άνθρωπο στη σύγχρονη ιστορία”, οι αποθηκάριοι της Amazon στην Ευρώπη κατέβαιναν σε μια ακόμη απεργιακή κινητοποίηση διαμαρτυρόμενοι για τις συνθήκες εργασίας σε μια εταιρεία που συνδυάζει τέλεια το αστραφτερό προφίλ της νέας τεχνολογίας με την πιο άγρια εκδοχή του εργασιακού Μεσαίωνα.\nΗ προσφυγική κρίση έδωσε στο AfD την ευκαιρία να βγει μια και καλή από το πολιτικό περιθώριο. Μέσα σε λίγους μήνες, από κόμμα διαμαρτυρίας για το ότι η Γερμανία «τρέφει μέσω Ε.Ε. τους τεμπέληδες του ευρωπαϊκού Νότου», το ακροδεξιό μόρφωμα επικέντρωσε τη ρητορική του στην «εισβολή» που δεχόταν η χώρα από τους μετανάστες, μετέτρεψε το Ισλάμ στον βασικό πολιτικό του αντίπαλο και έβαλε μπρος να «απενοχοποιήσει» τη Γερμανία από το ναζιστικό παρελθόν της. «Στροφή 180 μοιρών στην ιστορική μνήμη» προτείνει ο επικεφαλής της κομματικής οργάνωσης στη Θουριγγία Μπγιορν Χέκε που σε δημόσια ομιλία του δεν δίστασε πέρσι να χαρακτηρίσει το μνημείο του Ολοκαυτώματος στο Βερολίνο ως «μνημείο ντροπής».\nΤο ΔΝΤ επιστρέφει: Κλάψε για μένα, Αργεντινή…\nΈπειτα από την ιστορική αντιπαράθεσή του με το Διεθνές Νομισματικό Ταμείο και την αποπληρωμή της τελευταίας δόσης εκείνου του χρέους, ο Πρόεδρος Νέστορ Κίρτσνερ είχε ορκιστεί ότι η Αργεντινή δεν θα δανειζόταν ποτέ ξανά από τον συγκεκριμένο χρηματοπιστωτικό οργανισμό. Κι όμως, 17 χρόνια μετά την οικονομική καταστροφή του 2001, η χώρα στρέφεται και πάλι στον δήμιό της.\nΗΠΑ: Μαθητές ενάντια στα όπλα\nΓια πρώτη φορά, ένα νεανικό κίνημα εμφανίζεται αποφασισμένο να βάλει τέλος στον φαύλο κύκλο της βίας και απραξίας, διεκδικώντας άμεσες πολιτικές παρεμβάσεις.\nΑπό την αραβική άνοιξη στη βαρυχειμωνιά της λιτότητας\nΟι δρόμοι της Τυνησίας θυμίζουν και πάλι τις μέρες της επανάστασης. Οι καθημερινές διαδηλώσεις έχουν πλέον επεκταθεί σε 18 πόλεις, υπάρχουν νεκροί και τραυματίες, μαζικές συλλήψεις. Καταλύτης για την κοινωνική έκρηξη στάθηκε αυτή τη φορά ο προϋπολογισμός λιτότητας του 2018.


Ιταλία-Αγγλία, ένας ιδανικός τελικός, σε ένα τέλειο Euro\nΜια διοργάνωση πολύ ανώτερη από τις προσδοκίες μας, κλείνει με τον ιδανικότερο τρόπο.\n140 γκολ (ρεκόρ διοργάνωσης και σε σύνολο και σε μέσο όρο), παρατάσεις, διαδικασίες πέναλτι, εκπλήξεις, συγκινήσεις. Το φετινό Euro, το οποίο το περιμέναμε με ελάχιστες προσδοκίες λόγω της καταπόνησης των αθλητών και των ιδιαίτερων συνθηκών που έχει διαμορφώσει η πανδημία, μοιάζει να αποζημιώνει κάπως την ανθρωπότητα για τον εφιάλτη που βιώνει τα τελευταία δύο χρόνια. Με ένα ματς πλέον να απομένει, μπορούμε να πούμε με ασφάλεια πως το ζευγάρι του τελικού αποτελεί το ιδανικό φινάλε ενός συναρπαστικού ταξιδιού.\nΙταλία εναντίον Αγγλίας, ένα αντάμωμα που όταν ξεκινούσε το Euro 2020, ελάχιστοι μπορούσαν να προβλέψουν. Ένας τέλειος τελικός που περιλαμβάνει από τη μία τον ρομαντισμό και τη γραφικότητα των Άγγλων και από την άλλη το πάθος και το ταπεραμέντο των Ιταλών. Με πάσα ειλικρίνεια, αν και προτιμούσα να περάσει η Δανία την Αγγλία παρακολουθώντας τον ημιτελικό, ήξερα πως οι ιστορίες που θα γεννήσει η κόντρα των Ιταλών με τους Άγγλους για την κούπα θα είναι ανεξάντλητες και θα συζητιούνται για χρόνια.\nΑπό τη μία πλευρά λοιπόν, οι υπερβολές των γηπεδούχων, που φτάνουν για πρώτη φορά σε τελικό μεγάλης διοργάνωσης μετά από 55 ολόκληρα χρόνια και συμπεριφέρονται σαν να έχουν κερδίσει δεκάδες τρόπαια στο παρελθόν. Μια αλαζονεία, μια υπεροψία που τους οδήγησε ακόμη και στο να συζητάνε αν πρέπει να ξεκουράσουν παίκτες σε προημιτελικό μεγάλης διοργάνωσης(!), λες και έχουμε βαρεθεί να βλέπουμε τους Άγγλους στα ημιτελικά.\nΜια ομάδα που έχει παίξει όλα της τα παιχνίδια εντός έδρας, που κάνει απλά τα αυτονόητα και έφτασε να διεκδικεί μια κούπα μπροστά στο κοινό της. Το βέβαιο είναι πως ό,τι και να γίνει, το βράδυ της 11ης Ιουλίου του 2021 θα μείνει για πάντα στην ιστορία της χώρας. Μένει να δούμε αν θα τη θυμούνται σαν βραδιά θριάμβου ή ολέθρου. Προφανώς, υπάρχουν και πολλά να αγαπήσεις στους Άγγλους, μην τα βλέπουμε όλα στραβά. Άλλωστε κι εγώ αγαπάω το αγγλικό ποδόσφαιρο και βρίσκω και αρκετά συμπαθή τη σημερινή έκδοση της εθνικής τους ομάδας.\nΑυτό που δεν αντέχω, είναι η περιρρέουσα γραφικότητα γύρω από την εθνική τους, η οποία πάντα ξεκινάει με υπέρμετρο ενθουσιασμό και καταλήγει σε απότομη προσγείωση που μοιάζει χειρότερη κι από hangover μετά από βραδιά κραιπάλης σε pub. Τα γεμάτα εύστοχα λογοπαίγνια εξώφυλλα, το καυστικό τους χιούμορ, οι θρύλοι του παρελθόντος, το μεθυσμένοι κοινό, υπόσχονται μια υπέροχη επόμενη μέρα, είτε αυτή περιλαμβάνει αποθέωση, είτε κατακραυγή. Δεν μπορείς να μη σέβεσαι μια χώρα που απαιτεί να ανακηρυχθεί ως εθνική αργία(!) η επομένη ενός τελικού Euro, ακόμα και σε περίπτωση ήττας. Οι άνθρωποι το ζουν, τους το δίνουμε αυτό.\nΑπό την άλλη πλευρά του ρινγκ, οι φωνακλάδες, καλοντυμένοι, ατομάρες Ιταλοί. Οι οποίοι έμειναν μερικά χρόνια εκτός προσκηνίου, αλλά έχουν βρεθεί σε τελικούς και απονομές αμέτρητες φορές και σίγουρα από αυτή την άποψη, είναι η έμπειρη εθνική της υπόθεσης, σε αντίθεση με την πρωτάρα Αγγλία, παρά το γεγονός πως δεν ξεκίνησαν τη διοργάνωση ως φαβορί.\nΜε συγχωρείτε, αλλά δεν είμαι αντικειμενικός, μιας και διαχρονικά στηρίζω τους Ιταλούς στις μεγάλες διοργανώσεις, από το 1994 που με θυμάμαι να στεναχωριέμαι για το χαμένο πέναλτι του Baggio, μέχρι και σήμερα, 27 χρόνια μετά. Αγαπάω μέχρι και τον υπερβολικό τρόπο που τραγουδάνε τον ύμνο τους, τις χειρονομίες τους, το πάθος και τις αγκαλιές τους ακόμη και μετά από μια σωστή απομάκρυνση της μπάλας.\nΈνας θρίαμβος μέσα στο κατάμεστο Wembley, ο οποίος θα ξενερώσει τους Άγγλους σε αδιανόητο βαθμό και θα μείνει στην ιστορία της Ιταλίας, δίπλα στην τεράστια νίκη-αποκλεισμό των Γερμανών στο Μουντιάλ του 2006, μοιάζει με ονειρεμένο σενάριο, το οποίο στην αρχή της διοργάνωσης έδειχνε πάρα μα πάρα πολύ μακρινό.\nΗ χαρά του ουδέτερου\nΌποιος και να σηκώσει τελικά την κούπα στον ουρανό του Λονδίνου, το βέβαιο είναι ένα: μοιάζει σχεδόν αδύνατο να παρακολουθήσεις αυτόν τον τελικό αδιάφορος. Θες, τη γραφικότητα των Άγγλων, θες τις φωνές των Ιταλών, το “It’s Coming Home” ή το “It’s Coming Rome”, θα βρεις σίγουρα ένα καλό λόγο για να διαλέξεις πλευρά.\nΑκόμη κι αν δεν σε νοιάζει ο νικητής όμως, είναι σίγουρο ότι τον τελικό του Euro 2020, αυτής της τόσο ιδιαίτερης διοργάνωσης, θα τον συζητάμε για πολλά χρόνια ακόμα, ως το ιδανικό φινάλε ενός μήνα που μας βοήθησε να την παλέψουμε. Κι αυτό, μόνο λίγο δεν το λες.\nΗ αγκαλιά του Mancini στον Vialli άξιζε όσο 1000 γκολ


Πολύτιμοι λίθοι βιβλία. Βιβλία κατηγορίας Πολύτιμοι λίθοι στο BookLand.gr\nΤα πολύτιμα πετράδια της αιώνιας σοφίας\nΔεν υπάρχει διαθέσιμη περιγραφή για τον τίτλο Τα πολύτιμα πετράδια της αιώνιας σοφίας στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Τα πολύτιμα πετράδια της αιώνιας σοφίας, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nLa lumiere cristallisée\nΔεν υπάρχει διαθέσιμη περιγραφή για τον τίτλο La lumiere cristallisée στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το La lumiere cristallisée, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΔεν υπάρχει διαθέσιμη περιγραφή για τον τίτλο Φασματοσκόπιο και τεχνολογία πολύτιμων λίθων στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Φασματοσκόπιο και τεχνολογία πολύτιμων λίθων, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.\nΔεν υπάρχει διαθέσιμη περιγραφή για τον τίτλο Αναγνώριση πολύτιμων λίθων στο Bookland.gr (ακόμη). Μπορείτε να βοηθήσετε; Αν γνωρίζετε κάτι για το Αναγνώριση πολύτιμων λίθων, μπορείτε να μας στείλετε πληροφορίες μέσα από την ειδική φόρμα που θα βρείτε εδώ: Φόρμα ενημέρωσης στοιχείων τίτλου.


Mια ματιά στους ηγέτες του Οντάριο στην πρώτη τηλεοπτική εκλογική αναμέτρηση - The Greek Press - Ελληνικός Τύπος\nHome Canadian News Mια ματιά στους ηγέτες του Οντάριο στην πρώτη τηλεοπτική εκλογική αναμέτρηση\nΗ νέα αναμέτρηση την επόμενη Δευτέρα θα είναι η μεγαλύτερη δοκιμασία για όλους, ιδιαίτερα για τον πρωτοπόρο Doug Ford.\nΕν τω μεταξύ, ο ηγέτης των Προοδευτικών Συντηρητικών του Οντάριο Νταγκ Φορντ, ο αρχηγός του Νέου Δημοκρατικού Κόμματος Andrea Horwath, ο ηγέτης των Φιλελευθέρων Στίβεν Ντελ Ντούκα και ο ηγέτης του Πράσινου Κόμματος Μάικ Σράινερ είχαν όλοι ως στόχο να πάρουν διδάγματα από τη συζήτηση χαμηλού προφίλ της Τρίτης που επικεντρώθηκε στο βόρειο Οντάριο.\nΠαρακάτω τα δυνατά και αδύνατα σημεία της συζήτησης κάθε ηγέτη και τι θα χρειαστεί να επιτύχει όταν τα μάτια ολόκληρης της επαρχίας θα είναι στραμμένα πάνω τους την επόμενη εβδομάδα.\nΩς ο κατεστημένος και ο σημερινός πρωτοπόρος, σύμφωνα με το CBC News Ontario Poll Tracker, ο Ford έχει τα περισσότερα να χάσει στις συζητήσεις, επομένως η κυρίαρχη αποστολή του είναι απλώς να μην σκοντάψει.\nΗ στρατηγική του Ford για να το πετύχει αυτό φαίνεται να είναι η ψυχραιμία όπου αφήνει τους αντιπάλους του να τον “χτυπούν”. Αντίθετα, ο Φορντ προσπαθεί να ανακατευθύνει την όποια κριτική του προς τους Φιλελεύθερους και στα 15 χρόνια στην εξουσία τους.\nΤο καλύτερο παράδειγμα αυτού ήταν η απάντηση του Ford σε μια ερώτηση σχετικά με τους αυτοκινητόδρομους στο βορρά. «Κύριε Ντελ Ντούκα, είχατε την ευκαιρία σας και αποτύχατε», είπε ο Φορντ. “Ήσουν υπουργός Μεταφορών. Δεν έχτισες απολύτως τίποτα”.\nΟ συντονιστής Markus Schwabe του CBC Radio’s Morning North έθεσε στον Ford μια απλή ερώτηση σχετικά με την απόδοση της κυβέρνησής του στην πανδημία COVID-19. Ήταν κάτι που ο Ford θα έπρεπε να είχε καταφέρει να διαχειριστεί αλλά αντίθετα, εμφανίστηκε αμυντικός, με έναν τόνο που υπονοούσε πόσο δύσκολο ήταν να είσαι πρωθυπουργός σε μια πανδημία.\n«Περνούσαμε όλο το εικοσιτετράωρο στο πόδι», είπε ο Φορντ. «Υπήρξαν μερικές δύσκολες στιγμές και πραγματικά δύσκολες αποφάσεις».\nΑφού επικεντρώθηκε η συζήτηση για στον COVID-19 οι άλλοι ηγέτες επέκριναν την αντιμετώπιση της κυβέρνησης και ο Ford αντέδρασε στην κριτική τους λέγοντας ότι ήταν «σοκαρισμένος και απογοητευμένος». Οι υπεύθυνοι της καμπάνιας του Ford πιθανότατα θα θελήσουν να ξανασκεφτούν τον τρόπο με τον οποίο απαντά σε ερωτήσεις που αφορούν την πανδημία την ερχόμενη Δευτέρα.\nΗ αρχηγός του NDP φαινόταν νευρική κατά τη συζήτηση της Τρίτης. Έσπευσε να μιλήσει για γιατρούς και νοσηλευτές σε μια ερώτηση σχετικά με το δημοτικό σύστημα φόρου περιουσίας. Με λόγια ασυνάρτητα επίσης έδωσε την απάντησή της σε μια ερώτηση σχετικά με τον αντίκτυπο των καταλυμάτων AirBnB.\nΚατά τη διάρκεια των 12 χρόνων που ηγήθηκε του NDP, η Horwath δυσκολεύτηκε κατά καιρούς να εκφράσει τις παρατηρήσεις της με έντονο, ξεκάθαρο τρόπο, αντί να σταματά συχνά με χμμμ και αχ.\nΗ Horwath είναι στα καλύτερά της στις συζητήσεις όταν καρφώνει τον Ford και τον Del Duca για τις αποτυχίες τους στην κυβέρνηση.\nΗ Horwath θα χρειαστεί να δημιουργήσει περισσότερες τέτοιες στιγμές αν θέλει να καταφέρει να τραβήξει την προσοχή στη συζήτηση σε όλη την επαρχία και να ενισχύσει τις πιθανότητές της να κερδίσει τις τελευταίες δύο εβδομάδες της εκστρατείας.\nΟι φιλελεύθεροι του Οντάριο λατρεύουν να λένε ότι οι αντίπαλοι του Ντελ Ντούκα τον υποτιμούν σε κίνδυνο. Σε αντίθεση με τον Ford, ο Del Duca δεν βασίζεται ποτέ σε τηλεπρομηθευτή και σε αντίθεση με τον Horwath, δείχνει μηδενική λεκτική αβεβαιότητα όταν μιλάει για πολιτικές.\nΗ ισχυρή γνώση του υλικού από τον Ντελ Ντούκα σημαίνει ότι εμφανίζεται ως αρκετά αδυσώπητος, κάτι που δεν είναι κακό σε μια συζήτηση. Ωστόσο, υπάρχει κάτι στον τρόπο με τον οποίο παραδίδει αυτό το υλικό που μπορεί επίσης να θεωρηθεί ως επίπεδο και χωρίς πάθος.\nΕίτε μας αρέσει είτε όχι, τα συναισθήματα είναι παράγοντας στην πολιτική και στις προεκλογικές εκστρατείες. Ο Ντελ Ντούκα θα μπορούσε να ωφεληθεί από το να ελκύει τις καρδιές των ψηφοφόρων όσο και το κεφάλι τους.\nΗ μεγαλύτερη επίδειξη δύναμης του συναισθήματος του Del Duca την Τρίτη ήρθε όταν διέλυσε τα σχέδια του Ford να κατασκευάσει τον αυτοκινητόδρομο 413, κάνοντας μια άμεση πρόταση σχετικά με το γιατί οι ψηφοφόροι πρέπει να ενδιαφέρονται. Ο ηγέτης των Φιλελευθέρων το περιέγραψε ως «ξοδεύοντας 10 δισεκατομμύρια δολάρια από τα χρήματά σας» σε ένα έργο που «θα κατέστρεφε την πράσινη ζώνη, τις γεωργικές εκτάσεις και τους υγροτόπους και θα εξοικονομούσε μόνο λίγα δευτερόλεπτα».\nΟ ηγέτης του Κόμματος των Πρασίνων του Οντάριο έχει τα περισσότερα να κερδίσει και τα λιγότερα να χάσει από αυτές τις συζητήσεις, και σαφώς αρπάζει την ευκαιρία.\nΟ Σράινερ ήταν ο διαταράκτης στη συζήτηση στο βόρειο Οντάριο, ικανός να προχωρήσει στην επίθεση εναντίον όλων των άλλων ηγετών χωρίς να γίνει το επίκεντρο οποιασδήποτε από τις επιθέσεις τους.\nΟ Σράινερ είναι γνωστός εδώ και πολύ καιρό σε όσους παρακολουθούν στενά το Queen’s Park ως ισχυρή επικοινωνιακή προσωπικότητα. Η επόμενη συζήτηση δεν μπορεί παρά να του δώσει ένα ευρύτερο προφίλ και μεγαλύτερη άνοδο στους Πράσινους υποψηφίους σε όλη την επαρχία. Το αν θα είναι πραγματικά αρκετό για να κερδίσουν οι Πράσινοι τυχόν πρόσθετες έδρες παραμένει υπό αμφισβήτηση.\nNext articleΠρογράμματα πτήσεων με ταξιδιώτες εκτός πρακτικής μπορει να συμβάλλουν στις μεγάλες ουρές στα καναδικά αεροδρόμια


POSILLIPO TECHNEMA 64FT ΑΘΉΝΑ - Αθήνα, Ελλάδα\nΤο Posillipo Technema 64Ft Hotel που βρίσκεται σε παραλία της Αθήνας κοντά σε Λίμνη Βουλιαγμένης, Moorings Bar και Στάδιο Νέας Σμύρνης, προσφέρει χώρο για ηλιοθεραπεία και γήπεδο γκολφ.\nΤο Posillipo Technema 64Ft Hotel διαθέτει δωμάτια εξοπλισμένα με τηλεόραση με πολλά κανάλια, χώρο τραπεζαρίας, ρύθμιση κλιματισμού, θέρμανση και βάση σύνδεσης για iPod. Όλα τα δωμάτια διαθέτουν μπάνιο με ντους και πετσέτες.\nΟι επισκέπτες του Posillipo Technema 64Ft Hotel μπορούν να επωφεληθούν από ειδική αίθουσα καπνίσματος, δωρεάν στάθμευση και αποθήκευση αποσκευών και να χρησιμοποιήσουν υπηρεσία μεταφοράς από/προς αεροδρόμιο, υπηρεσία καθαρισμού δωματίου και υπηρεσία παντοπωλείου.\nΤο ξενοδοχείο προσφέρει αθλητικές δραστηριότητες όπως κανό, κατάδυση και κατάδυση με αναπνευστήρα.


Prevent Z-Konzept Rapid-Carbo 100% καθαρή Δεξτρόζη, 1000gr - Ο Φαρμακοποιός μου\nOnline Φαρμακείο / Αθλητισμός & Ευεξία / Προπόνηση & Ανάγκες / Πριν την Άσκηση / Prevent Z-Konzept Rapid-Carbo 100% καθαρή Δεξτρόζη, 1000gr\nPrevent Z-Konzept Rapid-Carbo 100% καθαρή Δεξτρόζη, 1000gr\nΤαχείς υδατάνθρακες για άμεσα διαθέσιμη ενέργεια.\n9,90 € 7,17 € 2,73 € (28%)\nPrevent Z-Konzept Rapid-Carbo\nRapid Carbo είναι 100% καθαρή Δεξτρόζη (Γλυκόζη)\nΑπορροφάται ταχέως και πηγαίνει απευθείας στο αίμα.\nΣημαντικό: Οι υδατάνθρακες στο αίμα πρέπει να είναι μόνο σε γλυκόζη. Oι άλλοι υδατάνθρακες πρέπει να μετατραπούν πρώτα σε γλυκόζη.\nΤαχείς υδατάνθρακες είναι η σωστή επιλογή για άμεσα διαθέσιμη ενέργεια.\nΣε μακρόχρονες αθλητικές επιβαρύνσεις ή όταν πέφτει η γλυκόζη στο αίμα χρειάζεστε επαναφόρτωση, χωρίς επιβάρυνση του πεπτικού συστήματος.\nΤο Rapid Carbo έχει γλυκιά γεύση και διαλύετε σε οποιοδήποτε υγρό.\n50 g = 182 θερμίδες


ΑΠΟΦΘΕΓΜΑΤΑ - ΛΟΓΙΑ ΣΟΦΩΝ [Αρχείο] - patriotaki.net\npatriotaki.net > Online Συζητήσεις > Διάφορα Θέματα > ΑΠΟΦΘΕΓΜΑΤΑ - ΛΟΓΙΑ ΣΟΦΩΝ\nΕπιστροφή στο Forum : ΑΠΟΦΘΕΓΜΑΤΑ - ΛΟΓΙΑ ΣΟΦΩΝ\n«Τα λόγια είναι οι άνεμοι της ψυχής.» Πυθαγόρας\n«Η ιδιαίτερη υπεροχή του ανθρώπου είναι αυτό που τον διακρίνει από τα ζώα, δηλαδή η λογική.» Αριστοτέλης\n«Το χελιδόνι μάς καθιερώνει την ωραία εποχή. Και οι λόγοι του σοφού, την ηρεμία της ψυχής.» Δημόφιλος\n«Η λογική και ρητορική κάνει τους ανθρώπους να ξεχωρίζουν από τους άλλους. Η λογική διαφέρει από τη ρητορική, καθώς η γροθιά από την ανοιχτή παλάμη, η μια είναι συγκρατημένη, ενώ η άλλη αδέσμευτη.» Ρότζερ Μπέικον\n«Δεν μπορώ να επιδοκιμάσω εκείνον που δεν υποβάλλει τους φόβους του στη δοκιμασία της λογικής.» Ευριπίδης\n«Όταν ένας σοφός βρίσκει μια καλή υπόθεση να υπερασπίσει, δεν του είναι δύσκολο ν’ αφιερώσει ένα καλό λόγο σ’ αυτή.» Ευριπίδης\n«Ο έρως και η λογική μοιάζουν με τον ήλιο και το φεγγάρι. Όταν ανατέλλει το ένα, δύει το άλλο.» Κικέρων\n«Αν θέλεις να είσαι σπουδαίος άντρας, πρέπει να κάνεις το λόγο σου μια δεύτερη θρησκεία και να κρατιέσαι πάνω του σαν να βρίσκεται σ’ αυτόν όλη η τιμή σου.» Ονορέ Ντε Μπαλζάκ\n«Πάρε το λόγο σε δύο περιστάσεις, ή όταν πρόκειται για πράγματα που τέλεια γνωρίζεις, ή όταν η ανάγκη το απαιτεί. Σ’ αυτές τις δύο περιπτώσεις μοναχά, ο λόγος είναι προτιμότερος απ’ τη σιγή. Σ’ όλες τις άλλες, αξίζει καλύτερα να σιωπάς, παρά να μιλάς.» Ισοκράτης\n«Οι δικαστές πρέπει να έχουν σαν οδηγό τα έθιμα, τα κείμενα και προ παντώς τον ορθό λόγο.» Αδαμάντιος Κοραής\n«Όσα με τη λογική βρίσκεις σωστά, αυτά εφάρμοσέ τα στην πράξη. Όσα δεν πρέπει να κάνεις, ούτε να τα σκέφτεσαι.» Ισοκράτης\n«Τα σύννεφα πολλές φορές σκοτίζουν τον ήλιο και τα πάθη τη λογική.» Πλούταρχος\n«Μη συγκρίνεσθε με κακέναν. Διακινδυνεύετε να γίνετε ματαιόδοξος. Υπάρχουν πάντα πιο μεγάλοι και πιο μικροί από σας…» Κατρίν Κλεμάν\n«Αν θες οι άλλοι να λένε καλά πράγματα για σένα, μη λες καλά πράγματα για τον εαυτό σου.» Μπλεζ Πασκάλ\n«Ο ενάρετος άνθρωπος είναι μετριόφρων.» Ευριπίδης\n«Αν θες να βρεις παράδειγμα προς μίμηση, θα πρέπει να ψάξεις μεταξύ των απλών, ταπεινών ανθρώπων. Πραγματικό μεγαλείο έχουν μόνο όποιοι δεν αυτοδιαφημίζονται και δεν θεωρούν τον εαυτό τους σπουδαίο.» Λέων Τολστόι\n«Η μοίρα οδηγεί εκείνον που την ακολουθεί και σέρνει εκείνον που αντιστέκεται.» Πλούταρχος\n«Η μοίρα φροντίζει για μας περισσότερο απ’ ό,τι εμείς για τον εαυτό μας.» Δημοσθένης\n«Δεν υπάρχουν συμπτώσεις, ούτε στη ζωή, ούτε στη μοίρα κάποιου. Ο άνθρωπος φτιάχνει το πεπρωμένο του.» Αμπέλ Βιλμέν\n«Ο ανόητος έχει αδελφό τον αδύναμο.»Σοφοκλής\n«Όποιος νικά τους άλλους είναι δυνατός. Όποιος νικά τον εαυτό του είναι ισχυρός. Κι όποιος ξέρει ότι όταν πεθάνει δεν θα καταστραφεί, είναι αιώνιος.» Λάο Τσε\n«Η καταγωγή μας είναι η πηγή των κακών παθών μας! Ο διάβολος με μορφή μπαμπουίνου είναι ο παππούς μας.» Κάρολος Δαρβίνος\n«Η νίκη επί των παθών μας συνιστά την πρώτη και ουσιαστικότερη νίκη μας.» Πλάτων\n«Ο άριστος από τρία πράγμα φαίνεται: όταν είναι νέος και το αίμα του βράζει, φυλάγεται από τη σαρκική ηδονή. Όταν φτάσει στην ακμή του και το αίμα του έχει πήξει, φυλάγεται από τη φιλονικία. Όταν φτάσει στα γηρατειά και το αίμα του έχει εξασθενήσει, φυλάγεται από τη λαιμαργία.» Κομφούκιος\n«Δεν αλλάζει εύκολα ο άνθρωπος. Είναι οι συνθήκες που αλλάζουν και μας αναγκάζουν να προσαρμοζόμαστε στις νέες πραγματικότητες. Η πείρα του παρελθόντος απλώς βοηθάει σ’ αυτή την προσαρμογή.» Κωνσταντίνος Καραμανλής\n«Πείρα είναι κυρίως το όνομα που δίνουν οι άνθρωποι στα λάθη τους.» Κωνσταντίνος Καραμανλής\n«Δύο είναι οι εχθροί της πολιτικής και του πολιτισμού: ο λαϊκισμός και ο ελιτισμός.» Μάνος Χατζιδάκις\n«Όταν το μυαλό είναι ακμαίο, ασχολείται με την επιστήμη. Όταν αρχίσει να κάμπτεται, στρέφεται προς τη φιλοσοφία. Στη δύση του, τέλος, καταφεύγει στην πολιτική.» Μπέρτραντ Ράσελ\n«Κάθε γενιά νομίζει πως είναι πιο έξυπνη από την προηγούμενη και πιο σοφή από αυτή που την ακολουθεί.» Τζορτζ Όργουελ\n«Όποιος έχει το πόδι του έξω από τη φωτιά, μπορεί εύκολα να δώσει συμβουλές σ’ αυτούς που καίγονται.» Αισχύλος\n«Ας μην έχει την αξίωση κανείς να συμβουλεύει άλλους, εάν μόνος του δεν είναι σύμβουλος καλός τους ίδιου του του εαυτού.» Σενέκας\n«Όταν πρόκειται να λάβεις μια συμβουλή από κάποιον, εξέτασε πρώτα τον τρόπο με τον οποίο διαχειρίστηκε τις δικές του υποθέσεις. Διότι, ο άνθρωπος που διαχειρίστηκε άσχημα τις υποθέσεις του, δεν μπορεί να συμβουλέψει σωστά τους άλλους.» Ισοκράτης\n«Οι συμφορές ενώνουν τους ανθρώπους.» Αριστοτέλης\n«Αν δεν συγκρατείς τη γλώσσα σου θα σε βρουν συμφορές.» Μένανδρος\n«Όποιος δεν μπορεί να αντέξει μια συμφορά, γίνεται δούλος.» Ευριπίδης\n«Στις συμφορές, αντί να βρίζεις τον Θεό, σκέψου τι δεν έκανες σωστά.» Αίσωπος\n«Οι άνθρωποι γίνονται σοφοί μετά τις συμφορές.» Αίσωπος\n«Οι άνθρωποι στις συμφορές γρήγορα γερνάνε.» Όμηρος\n«Το αξίωμα δεν τιμά τον άνθρωπο, αλλά ο άνθρωπος το αξίωμα.» Φίλων ο Αλεξανδρεύς\n«Ο καλός καπετάνιος ξέρει να προσαρμόζεται στους ανέμους κι ο σοφός (άνθρωπος) να προσαρμόζεται στα γυρίσματα της τύχης.» Χείρων\n«Η δύναμη της τύχης συνομολογείται μόνο από τους δυστυχισμένους, διότι οι ευτυχείς αποδίδουν όλη την επιτυχία τους αποκλειστικά στη σύνεσή τους και την αξία τους.» Τζόναθαν Σουίφτ\n«Ο άτυχος και ο άφρονας είναι δύο πλάσματα συνώνυμα.» Ρισελιέ\n«Ο Δαρβίνος πλανήθηκε. Η τύχη είναι το κλειδί της εξέλιξης και τα τυχερότερα είδη επιβιώνουν.» Μοτόο Κιμούρα\n«Γίνε φιλόσοφος, αλλά μέσα σε όλη τη φιλοσοφία σου εξακολούθησε να είσαι άνθρωπος.» Ντέιβιντ Χιουμ\n«Από τα μικροπράγματα καταλαβαίνουμε καλύτερα τον χαρακτήρα του ανθρώπου. Γιατί στα πιο μεγάλα δείχνεται πιο προσεκτικός και κρύβεται.» Αρτουρ Σοπενχάουερ\n«Ο χαρακτήρας του κάθε ανθρώπου αποκαλύπτεται όταν κατέχει δύναμη και εξουσία. Αυτές φουντώνουν κάθε πάθος και φανερώνουν κάθε κρυμμένο ελάττωμα.» Πλούταρχος\n«Ο χαρακτήρας ποτέ του δεν αλλάζει, μόνο εξελίσσεται.» Μπέντζαμιν Ντισραέλι\n«Πιστέψτε, αν θέλετε, ότι και τα βουνά αλλάζουν θέση. Αλλά ποτέ μην πιστέψετε ότι ο άνθρωπος αλλάζει χαρακτήρα.» Μωάμεθ\n«Μην επαινείς κανένα προτού γνωρίσεις καλά τη φύση του, τους τρόπους του, τον χαρακτήρα του.» Θέογνις ο Μεγαρεύς\n«Ο καθένας είναι ό,τι είναι. Ακόμη κι αν δεν το θέλει αυτό, ακόμη κι αν θέλει να είναι ή να φαίνεται διαφορετικός.» Δάντης\n«Το ταλέντο του ανθρώπου αναπτύσσεται μέσα στη μόνωση. Αλλά ο πραγματικός του χαρακτήρας διαπλάθεται μέσα στις τρικυμίες της ζωής.» Γιόχαν Βόλφγκανγκ Φον Γκαίτε\n«Η μοίρα του ανθρώπου είναι ο χαρακτήρας του.» Ηράκλειτος\n«Ο άνθρωπος που στη διαθήκη του αφήνει χρήματα σε φιλανθρωπικά ιδρύματα, απλώς παραχωρεί αυτά που πλέον δεν του ανήκουν.» Βολτέρος\n«Άλλοι έχουν πολλά λεφτά κι άλλοι τίποτα. Είναι σαν κάποιον που δεν βρίσκει νερό ούτε για να ξεδιψάσει και σαν έναν άλλο που ψάχνει να βρει γέφυρα να περάσει το νερό.» Αριστοτέλης Ωνάσης\n«Αν δεν έχετε λεφτά, δανεισθείτε. Μη ζητάτε μικρά ποσά. Ξεπληρώστε τα, όμως, την ημέρα που πρέπει.» Αριστοτέλης Ωνάσης\n«Να θυμάσαι ότι δεν είσαι θνητός, μόνο το σώμα σου είναι θνητό. Αυτό που είναι ζωντανό δεν είναι το σώμα σου, αλλά το πνεύμα που ζει μέσα στο σώμα σου. Μια αόρατη δύναμη οδηγεί το σώμα σου, όπως ακριβώς μια αόρατη δύναμη οδηγεί τον κόσμο.» Κικέρων\n«Η ευτυχία ή η δυστυχία των ανθρώπων δεν εξαρτώνται από την περιουσία ή το χρυσό που διαθέτει. Η ευτυχία ή η δυστυχία του βρίσκονται στην ψυχή του.» Δημόκριτος\n«Η ψυχή είναι το κλειδί του σύμπαντος και το σώμα είναι ο τάφος της ψυχής.» Πλάτων\n«Αν ένα άτομο δεν παίρνει την εκπαίδευση που επιθυμεί απ’ την κοινωνία, το άτομο αυτό αδικείται από την κοινωνία.» Γουίσταν Χιου Όντεν\n«Η εκπαίδευση τελειοποιεί το ένστικτο, όπως τελειοποιεί και το λογικό.» Πιερ Μπονέ\n«Ο άνθρωπος γεννήθηκε βάρβαρος κι εξαγοράστηκε από τη μοίρα των ζώων με την εκπαίδευση μόνο.» Αλφόνς Λαμαρτίν\n«Η εκπαίδευση των παιδιών είναι απ’ τα πιο απαραίτητα κι από τα πρώτα καθήκοντα των γονιών.» Αδαμάντιος Κοραής\n«Στις πόλεις τα τείχη, στις ψυχές οι γνώσεις που αποκτούμε με την εκπαίδευση, και στολισμό και ασφάλεια παρέχουν.» Σωκράτης\n«Η παιδεία μοιάζει με χρυσό στεφάνι, γιατί και αξία μεγάλη έχει και ωφέλεια πολύ μεγάλη προσφέρει.» Πυθαγόρας\n«Τόσο διαφέρουν οι μορφωμένοι απ’ τους αγράμματους, όσο το λογικό ζώο από το άλογο, κι εκείνος που έχει τα μάτια του απ’ τον τυφλό.» Πυθαγόρας\n«Για να εκτιμήσει κανείς τον παράδεισο, θα έπρεπε να περάσει δεκαπέντε λεπτά στην κόλαση.» Γουίλ Κάρλτον\n«Αν θέλεις να σε σέβονται, πρέπει πρώτα εσύ να σέβεσαι τον εαυτό σου.» Κλεάνθης\n«Τα κύρια προτερήματα που πρέπει να έχει ο άνθρωπος για να απολαμβάνει της εκτίμησης των άλλων είναι η καλή φύση, η φιλαλήθεια, η λεπτότητα και η καλή ανατροφή.» Τόμας Έντισον\n«Είναι ακόμα άξιος εκτιμήσεως ο άνθρωπος που δείχνεται ευπειθής στις γνώμες του σοφού. Αλλά εκείνος που, μη μπορώντας να συμβουλευτεί τον εαυτό του, δεν θέλει καθόλου ν’ ακούσει τις συμβουλές του άλλου, είναι ένα πλάσμα άχρηστο πάνω στη γη.» Ησίοδος\n«Η εκτίμηση έχει περισσότερη γοητευτική χάρη από τη φιλία, ακόμα κι από τον έρωτα.» Λα Ροσφουκώ\n«Ακόμα κι ένα νεύμα από ένα πρόσωπο που εκτιμείται, έχει περισσότερη δύναμη από χίλια επιχειρήματα ενός άλλου.» Πλούταρχος\nΕγώ πάλι πιστεύω ότι όντως τα λεφτά δεν φέρνουν την ευτυχία...\nΑλλά με τα λεφτά, αγοράζεις όποια δυστυχία θες...;)